Ini Penting! 5 Cara Mudah Nak Bagi Anak Gilakan Buku.

Budaya membaca amalan yang harus bermula sejak kecil lagi. Amalan ini amat bagus untuk mendidik anak-anak menjadi seorang yang mempunyai kemahiran berfikir.

Melalui pembacaan banyak faedah yang diperolehi antaranya, anak-anak bakal mendedahkan dirinya dengan kosa kata yang dapat merangsang mindanya berfikir.

Ikuti perkongsian saudara Taufiq Razif mengenai cara nak didik anak sukkan buku.

#1 – Bagi anak kita Authority dulu

Ya, biarkan anak kita yang pilih buku dengan bebas dan sesuka hati dia. Mula mula memang la dia baca buku komik atau buku yang tak berfaedah dulu tapi bila cinta pada buku tu dah berputik lama kelamaan semua jenis buku pun anak kita akan jatuh cinta

#2 – Jaga ‘state’ anak ketika dia bersama buku

Masa anak tengah membaca, jangan pergi jerkah atau pergi tengking dia. Walaupun dia koyakkan buku sekalipun! Kita taknak emosi dan pengalaman negatif tu dikaitkan ( anchored ) pada buku tu.

#3 – Jangan paksa anak membaca

Tugas kita bukan memaksa anak tetapi tugas kita adalah bagaimana kita nak anak kita tu ada ‘wonderful feeling’ bila tertengok buku buku tersebut.

#4 – Jadikan diri kita ‘teachable’

Sekali sekala tu buat buat je macam kita tak tahu apa apa dan minta anak kita ajarkan perkara perkara yang ada di dalam buku yang anak kita sedang baca tu. Ianya satu perasaan yang indah bila anak kita rasa dengan membaca buku, mereka sebenarnya sedang’ contribute’ sesuatu pada mak ayahnya juga

#5 – Jadikan diri kita model terbaik

Kebiasaan ataupun habit kita ni sejenis benda yang senang ‘ tular dan berjangkit ‘ pada anak kita. Itulah kenapa kalau habit kita suka main handphone setiap hari di depan anak-anak, maka habit tu pun akan melekat pada mereka.

Begitu juga kalau habit kita setiap hari adalah membaca buku di depan mereka. Lama kelamaan habit tu akan berjangkit pula pada anak anak kita.

p/s : Malam ni sebelum tidur, boleh la bacakan buku cerita pada anak anak. Pilih cerita yang baik baik kerana cerita sebelum tidur ni boleh meningkatkan imaginasi dan ‘inner vocabulary’ anak kita.

p/s : Saya suka kongsi ilmu parenting eksklusif di Telegram Channel saya. Dah ada lebih daripada 140 ribu orang kat dalam sana. Klik link ni untuk ke sana ? t.me/NotaTaufiqRazif

#bolehshare
#supayalebihramaibaca


Kasih Seorang Ayah, DIY Katil Untuk Anak Perempuan, Cantik Dah Macam Beli Di Kedai!

Jika ada kemahiran bertukang ni pelbagai perkara boleh dilakukan dengan sendiri. Bila buat sendiri tu, pasti memberi kepuasan tidak terhingga apabila hasil kerja dihargai oleh ahli keluarga.

Tambahnya lagi, anggaran bajet penyediaan katil antara RM250 hingga RM300. Biarpun, kelengkapan perkakasan tidak lengkap, usaha beliau berjaya. Katil kelihatan seakan beli dikedai.

Jadi tukang bidan terjun. Try buat ‘Wing Single Bed’ atas permintaan anak dara. Peralatan tak lengkap. Guna heavy duty stapler, kebas tangan . Alhamdulillah, siap jugak.

Ikuti lanjut perkongsian beliau. Barangkali  boleh menjadi inpirasi buat kita untuk mencuba. Nak cuba seribu daya, tak nak seribu dalih. Jom cuba buat!

DIY buat katil anak perempuan.

Papan untuk bahagian kepala katil.

Kayu katil untuk letak tilam.

Stapler kain dibahagian kepala katil.

Span boleh di beli di shopee.

Balut span grey 1inci guna gam spray.

Spray adhesive. Utk gam span tu

Tambah lagi span biru 1/2 inci. Pastu lukis camtu utk dptkan kedudukan diamond.

Tebuk span.

Buat sndiri untuk tebung lubang. Guna paip besi, antar kedai welding, mintak welding kepala atas tu

Balut batting fiber utk lebih soft. Tak nak guna pun takpe.

Kain jeni pvc leather.

Bagi yang kurang faham untuk pasang batu diamond,  boleh tengok di youtube ada ajar sis. Search je tufted headboard.

Bahagian tepi- wing. Guna stapler untuk lekatkan pvc leather

Kain lapik katil warna biru guna kain lining. Beli di kedai kain.

Lekatkan wing di kedua belah katil.

Lebihan kain untuk menutupi bahagian belakang katil. Kain lining je ni. Kat kedai jual kain ada jual. Murah je. 1 meter dlm 3-4 ringgit je. Biasanya kilang guna kain yg non woven tu. Tapi sy tak guna yg tu sbb tak tahan lama, mudah reput, koyak.

Kaki katil untuk pastikan lebih kemas.

Siap!

Dengan tunjuk ajar ini serba sedikit dapat memberi ilham untuk kita cuba bertukang buat sendiri. Sudah tentu dapat jimat!

Selamat mencuba!


Nafkah Hak Isteri. Walau Tak Pernah Minta, Kena Bagi Tiap Bulan. Ingat Dalam Harta Seorang Suami, Ada Hak Seorang Isteri!

Kita selalu dengar tentang soal nafkah suami pada isteri. Memang ada suami yang lupa atau mungkin kurang fajam  tanggung jawab yang satu ini.

Kerana itu ada yang kadang-kadang bagi, kadang kadang tidak. Walaupun isteri bekerja, namun suami tetap kena menghulurkan wang. Kepada para suami, nafkah isteri tidak sama dengan duit belanja bulanan rumahtangga.

Emakku Ustazah

Sentap juga haritu bila kena ceramah oleh ustazah kat dalam gambar ni. Ustazah ni tak terkenal. Malah tak pernah masuk TV pun. Tapi dalam ribuan ustazah, ustazah ni lah yang dah berjaya membuatkan hati saya tersentap pedih.

” Nafkah ni hak isteri. Walau isteri tak pernah minta, kita kena bagi. Bagi kat tangan dia tiap bulan bukan main tunggu isteri minta baru bagi “

” Bagi la semampu kita asalkan kita lepas daripada nak kena jawab di sana nanti “

” Bagi jangan tak bagi. Jangan sampai duit bulanan kita banyak tapi tak tahu ke mana hala duitnya pergi ” ( tanda duit tak berkat sebab tak tunaikan hak nafkah isteri )

Inilah lebih kurang isi ceramah ustazah tu pada saya. Allah. Sentapnya bukan main! Saya angguk angguk perlahan tanda setuju. Kalau ustazah lain yang ceramah mungkin saya tak sentap sangat tapi ustazah yang baru je ceramah di depan saya tu adalah IBU a.k.a EMAK saya sendiri.

Ustazah ni pesan lagi. Tak kisah lelaki ni jenis fokus sangat bekerja ke atau apa apa pun alasan. Yang wajib tetap wajib. Nafkah tetap kena nafkah. Wajib bagi kat tangan isteri!

Dalam harta seorang suami, di dalamnya ada hak seorang isteri! Ye, walau isterimu seorang jutawan sekalipun! ?

p/s : Tolong ingatkan suami kita semua tentang benda ni ye. Kadang mungkin mereka lupa. Kalau pun tak mampu nasihat suami, boleh je bagi artikel ni kat mereka.


Di Sebalik Kematangan Anak Sulung, Ada Perkara Yang Mereka Sembunyikan

Anak sulung ini umpama cinta pertama ibu dan ayah, malah kalau dia juga merupakan cucu pertama, nenek dan atuk juga akan menyayangi seperti baru mula bercinta.

Tetapi semua akan berubah apabila kehadiran adik-adik. Ramai yang tidak ambil pusing perasaan anak sulung kerana merasakan mereka sudah besar dan pandai menjaga diri.

Ketahuilah, disebalik sikap mengalah anak sulung ada yang mereka sembunyikan seperti :

Artikel Berkaitan

Tip / Petua

Kredit : Taufiq Razif

Mesti Baca :


Bila Anak Suka Sangat Mewarna Dan Melukis, Ibu Ayah Kena Alert. Ini Sebabnya.

Sebenarnya gemar melukis umpama bermain sambil belajar. Secara semula jadi kanak-kanak suka melukis berbanding dengan menulis. Kanak-kanak melukis pada dinding, kertas, lantai, permukaan air dan di mana sahaja. Mereka melukis apa sahaja yang bermain di minda apabila memegang pen atau pensil.

Menerusi aktiviti melukis, kanak-kanak berupaya memahami dunia mengikut perspektifnya. Sama seperti bermain, berikan kebebasan kanak-kanak untuk melukis mengikut caranya tersendiri.

Ibu bapa boleh menggalakkan anak anda bereksperimen dengan produk lukisan menerusi cara berikut:

1.Elakkan buku jenis garisan mewarna atau buku kerja.

2.Kesabaran dengan hasil kerja lukisan anak dan terus menggalakkan

3.Jangan terlalu banyak membantu anak melukis. Biarkan dia bebas melakar apa yang diinginkan.

4.Anda menerima hasil kreatif si manja tanpa membuat penilaian hasil kerjanya

5.Beri komen positif dan pujian bahawa si manja menghasilkan produk yang unik

Ibu bapa perlu memahami peringkat perkembangan lukisan kanak-kanak. Menerusi kefahaman ini ibu bapa berupaya untuk membenarkan kanak-kanak untuk meluahkan perasaan secara spontan. Berikut adalah peringkat perkembangan lukisan kanak-kanak mengikut umur:

*Umur dua hingga tiga.

Peringkat lakaran iaitu semua kanak-kanak akan melakukan perkara yang sama iaitu melakar.

*Umur dua hingga empat tahun

Peringkat lakaran membentuk seperti bulatan, bujur, empat segi, tiga segi dan lakaran bersilang.

*Umur tiga hingga lima tahun.

Kanak-kanak mula membuat corak daripada bentuk yang pernah dilukisnya.

*Umur empat hingga lima tahun

Peringkat kanak-kanak membuat reka bentuk dalam bentuk manusia

*Umur lima tahun hingga enam tahun

Kanak-kanak di peringkat sudah boleh melukis gambar.

Apabila ibu bapa memahami pelbagai peringkat yang perlu dilalui oleh kanak-kanak, mudah untuk si manja melalui langkah pertama bagi proses perkembangan belajar melukis. Berikan kanak-kanak helaian kertas kosong tanpa sebarang garisan dan biarkan kanak-kanak melakar dengan pensil atau krayon secara bebas tanpa diganggu.

5 sebab melukis penting untuk kanak-kanak adalah:

1.Meluahkan pemikiran, pengetahuan dan idea.

2.Meneroka, mencuba dan mencipta dengan menggunakan pelbagai media.

3.Membuat eksperimen dengan warna, garisan, bentuk, tektur dan rekaan.

4.Meluahkan perasaan dan emosi.

5.Menjadi kreatif.


Transaksi Paywave Disangka Masej MKN, Wanita Ni Terkejut Kad Debit Habis Dijoli Hingga Berbaki RM23!

Membuat pembelian dengan menggunakan kad debit memang mudah, tidak perlu lagi membawa wang yang banyak jika ingin berbelanja. Cukup sekadar layangkan sahaja pada mesin di kaunter, sudah selesai proses jual beli. Memang mudah zaman sekarang ini.

Pun begitu, siapa sangka kemudahan tersebut juga menyebabkan seorang wanita ini berasa terkilan dan terkejut bila wang di dalam akaun hanya berbaki RM23 sahaja gara-gara kadnya digunakan oleh orang yang tidak bertanggungjawab.

Bahana Paywave

Baru-baru ini tular perkongsian video dari seorang pemilik akaun Tiktok @lizashely87 menceritakan pengalaman peribadi apabila duit di dalam akaunnya lesap garap-gara tidak menyedari kad debitnya hilang.

Menurut perkongsiannya itu, orang tersebut telah melakukan 8 transaksi dan termasuklah membeli barang kemas menggunakan kad debit miliknya.

Bercerita lanjut tentang kejadian itu, dia sebenarnya ada menerima mesej pemberitahuan namun tidak mengindahkan kerana menganggap pesanan tersebut adalah daripada MKN untuk memaklumkan berkaitan SOP dan sebagainya.

Sementara itu dia juga telah membuat laporan polis berkenaan kejadian itu dan turut memberi peringatan kepada wargamaya untuk menghadkan jumlah perbelanjaan kad untuk mengelakkan perkara yang sama terjadi pada orang lain.

Meninjau di ruangan komen ada juga yang bertanya cara untuk off paywave untuk mengelakkan kejadian ini berlaku pada diri mereka dan merasakan lebih selamat menggunakan pembayaran menggunakan pin nombor sahaja.

Menjawab pertanyaan tersebut, Yaya berkongsi cara yang boleh dilakukan di ruangan komen :”Paywave tak boleh off. Tetapi boleh login dekat website, pergi dekat setting > account > card > set limit 0 terus, sebab limit asal 250, selamat mencuba”.

Intan Juan juga berkongsi pengalamannya yang telah pun 2 tahun off paywave. Ujarnya “Amount sikit pun tekan-tekan pin rasa lebih selamat”


Langgar Kereta Tapi Tak Lari, Fasha Jejak ‘Rider’ Jujur “Saya Ada Hadiah Nak Bagi”

Dah menjadi kebiasaan bila kemalangan kecil berlaku antara kereta dan motorsikal, penunggang motorsikal tersebut pasti akan melarikan diri.

Namun berbeza dengan satu video tular ini di mana seorang adik yang berumur 19 tahun dan merupakan seorang penghantar makanan mengaku kesalahan dan berhenti selepas melanggar sebuah kereta mewah.

Sikapnya itu telah mencuri perhatian orang ramai termasuklah pelakon, Fasha Sandha yang memuat naik di laman Instagramnya menjejaki pemuda tersebut.

“Kepada adik ini, sila hubungi kakak. Saya ada hadiah nak bagi memandangkan awak baru 19 tahun dan rajin bekerja untuk keluarga.

Ada sesetengah ‘rider’ lari selepas langgar cermin sisi kereta kerana risau kena bayar. Kadang-kadang kita bukan nak suruh bayar pun, minta maaf pun sudah memadai”.

Tambahnya, sifat pemuda itu tidak melarikan diri dan bertanggungjawab atas kesilapannya wajar diberikan pujian dan contoh kepada orang lain.

Sebagai tanda penghargaan atas sikap bertanggungjawab pemuda itu, Fasha menjadikan medium media sosial untuk menjejaki penunggang motosikal dan memberikannya hadiah.

Dalam pada itu, Fasha turut memuji sikap pemilik kenderaan Toyota Vellfire yang tidak meminta sebarang ganti rugi selepas pemuda berkenaan melanggar bahagian kiri kereta berkenaan.

Fasha yang terharu dengan sikap kedua-duanya turut menitipkan pesanan buat adik lelakinya sendiri agar mengamalkan perkara sama jika berdepan situasi serupa.

“Adik ini harus dijadikan contoh yang baik buat semua penunggang motosikal termasuk adik saya sendiri. Sekiranya ada terlanggar atau melakukan kesalahan, berhentilah untuk memohon maaf.

“Pujian buat abang kereta besar ini juga atas kemuliaan hatinya, bagi adik ini pergi tanpa bayaran,” tambahnya.

Sumber : Instagram Fasha Sandha


Setiap Bulan Duit Tak Cukup Je, Bolehlah En Suami Lantik Isteri Jadi Gabenor Bank Keluarga!

Merancang kewangan keluarga sebenarnya memerlukan ketelitian dan  pengetahuan dalam mengurus wang  agar sumber yang ada tidak dibazirkan. Kita tidak mahu berlakunya saban bulan, duit gaji ‘lesap’ begitu sahaja tanpa ada simpanan.

Jika sebelum ini anda rancang kewangan secara sendiri-sendiri, apa kata kali ini cuba pula libatkan isteri dan lantik sebagai ‘Gabenor Bank Keluarga’ sebagaimana yang disarankan oleh Dr Azizul Azli Ahmad, Perunding Kewangan ini.

LANTIK ISTERI JADI GABENOR BANK KELUARGA

Jika selama perkahwinan ini gaji kita hanya mampu bertahan dua minggu sahaja, minggu berikutnya berbaki RM10.37 sahaja.

Sudah masanya, kita melantik isteri sebagai Gabenor Bank Keluarga kita. Saya yakin para isteri mampu memainkan peranan sebagai penentu bajet keluarga.

Tugas gabenor baru;
+ Tahu gaji suami berapa
+ Sediakan perancangan kewangan keluarga
+ Catat segala belanja
+ Usaha kurangkan belanja tidak perlu.
+ Sediakan panduan perbelanjaan keluarga
+Berusaha tingkatkan pendapatan keluarga
+ Sediakan hukuman jika langgar panduan perbelanjaan keluarga.
+Rancang, bila nak ada rumah pertama

Langkah pertama tunjuk slip gaji pada isteri dan biarkan mereka merancang kewangan keluarga.

Kita ternyata gagal. Buku Penyata Perancangan Wang Keluarga (BPPKK) oleh Bank Negara hanya seringgit cuma jika beli di BNM. Isi bersama sambil tonton Maharaja Lawak Mega atau Berita TV3.

Sudah masanya kita tukar jurulatih yang lain jika pasukan kita tak pernah menang liga, asik jaring gol sendiri aja.

Isteri mesti teruja jika kita lantik mereka jaga belanja keluarga bersama. Tetapi pastikan isteri kita bukan ‘kaki Lazida dan Shopie sepanjang masa. Gelap masa depan keluarga kita’

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


Kasih Sejati Kakak Ipar. Sanggup Berhenti Kerja Jaga Adik Ipar.

Sesungguhnya mereka bukanlah sedarah sedaging tetapi mempunyai hubungan paling dekat dengan salah seorang adik beradik kita.

Namun pesona kasih sayang mereka juga bukan calang-calang. Biarpun ipar dianggap ‘orang luar’ dalam keluarga namun kasih sayangnya tiada sempadan buat ahli keluarga pasangannya.

Begitulah kasih sejati yang ditunjukkan oleh seorang kakak ipar yang sanggup berhenti kerja demi menguruskan adik iparnya yang parah akibat kemalangan jalan raya.

Sebagaimana petikan sebuah berita ini yang meruntun jiwa mengenai kasih sayang kakak ipar yang sanggup berhenti kerja demi menguruskan adik ipar.

Raja Aniatikah Raja Ahmad Terjudin merupakan kakak ipar kepada Muhammad Hairril Ashraff Mohd Hairry, 18, yang terlantar selepas terbabit dalam kemalangan pada 28 Jun lalu.

Namun suami kepada Nia yang juga abang kepada adik iparnya turut membantu, Muhammad Hairril Asren Mohd Hairry, 25. Dalam pada itu, tanggungjawab menjaga adik kerana emak dan ayah sudah meninggal dunia. ,

RUTIN HARIAN

Diifahamkan selama dua minggu Muhammad Hairill Ashraf koma di wad dan tiada apa dapat dilakukannya selepas pulang dari hospital melainkan terbaring di katil, malah lehernya terpaksa ditebuk untuk pernafasan manakala minum susu pula melalui tiub pada hidung.

Nia yang mengakui tiada pengalaman menjaga ahli keluarga sakit, pada mulanya agak kekok untuk membiasakan diri.

“Sebelum ini, saya bekerja sebagai kerani namun ambil keputusan berhenti untuk bantu suami menjaga adik.

“Kini, 24 jam saya di rumah dengan adik di samping memasak dan menguruskan kerja rumah.

“Ikutkan tiada pengalaman malah apabila doktor minta sedut kahak (adik) agak terduduk juga tetapi saya cuba dan Alhamdulillah dapat lakukannya cuma tetap perlukan bantuan suami kerana tidak larat untuk uruskan sendiri.

“Rutin harian saya adalah menguruskannya termasuk memberinya minum susu formula dan setiap bulan, perlu memerlukan 14 tin susu yang setiap satunya berharga RM98.

“Menurut doktor, adik memang boleh sembuh dan tiada risiko lumpuh jadi itu beri harapan kepada saya.

“Disebabkan itu, saya ikhtiar dengan memanggil jurufisioterapi datang ke rumah selain berborak dengannya untuk bantu pulihkan ingatannya.

“Sebagai abang, saya tentunya nak dia (adik) sembuh macam dulu dan berdikari, cukup dengan boleh pergi tandas, makan serta urus diri sendiri.”

BANTUAN

Dalam pada itu, Nia meluahkan rasa terkilan apabila ada netizen mengatakan dia sengaja meraih simpati atas kesusahan adik iparnya. Namun dia yang berkongsi kisah adik ipar di TikTok meluahkan rasa syukur ada yang mendoakan kesejahteraan adik iparnya.

“Selain wang simpanan, Nia bersyukur kerana mendapat bantuan keluarga dan jiran sekeliling yang prihatin dengan nasib menimpa adiknya.

“Sejak hari kejadian hingga sekarang saya tidak bekerja namun majikan ada beri gaji pada awalnya selain sumbangan duit rawatan buat adik.”

Difahamkan mereka juga sudah memohon bantuan zakat untuk adiknya dan sedang menunggu kelulusan.

Sumber: Harian Metro & TikTok


“Oksigen Anak Saya Dah Drop Mengejut..”-Datuk Aliff Syukri Mohon Doakan Kesembuhan!

Sebagai ibu ayah tentu tahu bagaimana perasaannya bila berdepan dengan anak yang jatuh sakit. Hati akan rasa risau, sedih dan dalam masa yang sama sangat berharap agar segera sembuh. Tidak sanggup rasanya untuk terus melihat anak menanggung kesakitan.

Begitulah juga yang dilalui detik ini oleh Datuk Aliff Syukri dan isteri bila mana berkongsi keadaan terkini anak bongsunya Luqman Al Haqeem yang tidak sihat hingga terpaksa diberikan bantuan pernafasan.

Difahamkan kandungan oksigen anak kecil itu drop disebabkan serangan virus  RSV atau Respiratory syncytial virus adalah sejenis virus yang menyebabkan jangkitan paru-paru dan saluran pernafasan. Ia sering kali berlaku kepada kanak-kanak di bawah usia 2 tahun.

Berkongsi pengalaman yang sama mommy_Hanahumaira turut meninggalkan komennya di posting tersebut,”Anak saya umur hampir 3taun positif adeno pn da teruk amat keadaan die mstu..but syukur alhamdulillah..seminggu lebih die sakit,terus sembuh..smg Allah sembuhkan Luqman..Aamiin.”

Kongsi alinenorin pula yang turut mendoakan semoga cepat sembuh buat luqman, tulisnya,”Anak saya pernah kena rsv,dia tengah takde imune badan masa tu,memang tengah 0, sebab baru lepas kimo, masa tu umur setahun..Hampir-hampir  nak masuk icu, memang virus tu bahaya. Semoga Allah kurniakan kesembuhan buat Luqman .”

“Sedikit tips bg ex patient(anak sy) 2 virus ni. Lepas keluar ward terus balik rumah dan kalau boleh elakkan ke tmpat crowded sebab akan trigger batuk balik. Bila dah batuk susah sikit nak baik semula kene stand by inhaler pulak”, kongsi mika_2314 pula.

Baca artikel menarik lain di sini:


Saling Tolak Ansur, Mudah Aje Perkahwinan Tu Nak Bahagia. Deep Perkongsian Ni.

Alam perkahwinan ni sesuatu yg SIMPLE…
3 tahun pertama perkahwinan, tapau makanan luar je…dlm seminggu tu, ada la 2 atau 3 hari jumpa isteri…selebihnya tak jumpa sbb keje berlainan syif…sorang pagi, sorang mlm…dia nk masak tggal lauk, tggal nasi, sorang je nk mkn pun…end up, saya ckp xpyh masak, tapau luar siap2 sblum smpai umah…blk panaskan je…nk mkn sorang2 kat kedai, segan…

Bila ada anak2, isteri masak lauk anak2 sahaja…moi, bubur, sayur…lauk saya, still tapau luar…lepas dia benti keje, bru stop tapau menapau ni…
Org kata, nak tackle suami, kena jaga perut dia…perut saya, org pattani yg jaga wktu 3 tahun pertama perkahwinan…hubungan renggang x? Tak pun sbb kita masing2 faham diri masing2…lagipun dah capai persetujuan bersama…
Sejak lahir anak sulung sampailah ank ketiga, saya tdo bwh ja…xpenah lg dpt peluang tdo berdua bila dah ada anak2 walaupun dlm sebilik…8 tahun dah rasanya last tdo berdua (pandai2 la cari bila nak, takkan itu pun nk citer)…
Hubungan hambar? Tak jugak…hubungan still maintain bahagia walaupun malam2 tak tdo sebelah menyebelah.

Bila anak dah 3, perhatian dan layanan isteri lebih kpd anak2…byk benda dan perkara terarah kpd anak2…kadg2 mintak kopi, tp lupa dibuat sbb dia sibuk dgn anak2…kadg2 tanya itu ini, tp tak dijawab sbb dia kalut dgn anak2…
Rasa diabaikan? Tak…nk rasa diabaikan kenapa klu kita faham yg anak2 perlu diberi lebih perhatian, layanan dan jagaan sbb diorang tgh membesar…bukan smua benda diorang boleh menguruskan dgn sendirinya…nk kena ada ibu diorang utk bantu…

Bgun la bancuh air sendiri, ambik makanan sendiri…serba serbi sendiri…
Pokok pangkalnya, alam rumahtangga tu akan menjadi simple bilamana kita dan pasangan saling memahami, saling bertolak ansur…kita sebagai suami kena lower down the demand yg isteri kena fulfill…benda apa yg bleh dibuat sendiri, cuba utk buat sendiri…
Tak perlu utk letak kebergantungan tu pada isteri semata-mata sbb nak dilayan bagai raja…tak salah pun jika kita suami isteri sama-sama jadi “rakyat biasa” yg hidup bersama utk bahagia…
Renung-renungkan, semoga bermanfaat…

Kredit: Firdaus Shakirin


“Tarik Ibu dan Abi Nanti Kat Syurga..”-Nukilan Ibu Ni Reda Dengan Pemergian Anaknya, Tarik Perhatian Warganet!

Meskipun melahirkan anak masih terasa sakitnya namun pasti sakit lagi rasa bila diuji kehilangan anak yang tercinta yang baru sahaja berusia 2 hari. Begitu sebentar pinjaman dariNya buat pasangan suami isteri ini, namun kekal tabah dan reda.

Kisah pemergian anak syurga ini tular di media sosial, bila mana perkongsian ibunya menyentuh hati warganet. Baru sahaja berkongsi kisah bahagia betapa mudahnya melahirkan zuriatnya yang ke dua  pada tanggal 8 Oktober di rumah tanpa masalah  namun sbegitu juga mudahnya anak syurganya kembali kepada Sang Pencipta.

Ini antara nukilan puan Nur Hakimah Rais yang turut terkesan di hati warganet.

Journey pregnant kali kedua ni agak mencabar ya..Tapi lahirnya mudahh..kat rumah

8/10/2022 – 8.25 am

Perempuan – 2.74 kg

Tempat – bilik mandi

33 week – detect bleeding tapi takde contraction ke apa .masuk wad untuk pantauan

36 week – keluar lendir darah..pi hospital..ingat nak bersalin dah..rupanya dia bertahan lagi ..good job baby

39 week – start contraction 11 malam ..

Layan contraction sampai 4 pagi..

4 pagi tu rasa sakit sangat dah tapi boleh tahan lagi..

Pi Hospital cek bukaan baru 2 cm..Contraction jarak 3 minit sekali..Dr bagi balik sebab rumah dekat je dengan hospital..

Layan contraction dengan atur teknik pernafasan je ..Berjalan je sekeliling rumahh tuu..Kalau contraction mai..berhenti kejap..Tarik nafass..Tak mampu dah nak buat senaman bukaan ke apa..

Last sekali rasa macam kerap sangat dahh sakit..Tak tahan dahh tapi takut pi spital bukaan macam tak banyak lagi sebab baru pukul 8..

Masuk bilik air mintak suami siram dengan air suam.Siram bahagian belakang kat pinggang..Sambil kita duduk macam nak sujud..

Rumah takde water heater ya..Manual aja kita panaskan air letak dalam baldi. Kena air panas dia lega sikit layan contraction…

Sekejap je layan air panas tu..Pop! Meletup air ketuban keluar..Suh suami cepat-cepat start motor hantar adam pi umah tokmi dia ..Sebab nak pi hospital balik..Tinggal imah dalam bilik air tu sorang..

Tak tahu macamana dia mai rasa nak pushh terus dahh..Memang nak keluar dahh..2/3 kali pushh..Keluarr baby terusss .Sambut sorang diri

Bapaknya pi hantar adam kejap je ya..Sebab jarak umah tokmi dekat sangatt..tak smpai 3-5 mnit rasa..

Abinya balikk nampak imah pangkuu baby dahh..Terkejutt bapaknyaaaa. Baru tinggal kejap je..Usahkan bapaknyaaa..Emaknyaa terkejut tiba2 keluar baby ..

Cepat-cepat kol nurse klinik yang incaj kita..Depa mintak nurse- nurse yang bertugas datang sebab hari sabtu cuti..Datang sambut baby..potong uri semua..

Dah setel semua..Ambulan datang angkut pi klinik desa untuk pantau ibu..Baby kena pi hospital besarr..Sebab ibu ada sejarah gbs ..

Baby kena on antibiotik..Jadinya berulang kali jenguk labour room pun ..Takdirnya beranak kat rumah…Dia tetap beranak kat rumah. Sekarang ibu pantang kat rumah.. Baby hospital lagi..

Doakan baby cepat keluarr yaaa..Boleh fight cepat2 sihat. Sekiann coretann pregnancy keduaaa yang penuhh suprise.

Itu hantaran pertama ibu ini berkongsi kegembiraan dan syukur melahirkan anak di rumah dengan selamat dan mohon didoakan agar anaknya cempat sihat. Lantaran itu, ramai antara teman facebooknya dan warganet mengucapkan tahniah di atas kelahiran tersebut dan mendoakan untuk bayi tersebut.

Namun pada dua hari berikutnya, berkongsi kisah sedih pemergian anaknya itu cukup meruntun hati warganet.

Anak syurga kami Allah pinjam sekejap.

Lahir 8/10/2022 ( 8.25 pagi)

Allah ambil semula pinjaman dia

10/10/2022 ( 10.45 pagi)

Semalam cerita mudahnyaa sungguh kami melahirkan..

Rupanya memang anak yang paling terbaik kami dapat..Anak syurga Allah pinjam sekejap..

Pukul 3 pagi semalam dapat kol dari hospital..Mintak datang tengok anak sebab tak stabil dah.. Sampai je dr bagitau anak punya paru2 dah tak dapat nak survive. Dia jangkitan kuman pada paru2..

Support guna machine pun tak capai oxygen yg stabil..Ubat pun memang dah guna 4 jenis yang kuat.. Memang kena bersedia sebarang kemungkinan..

Jadinya lepas tengok baby..Kami keluar duk tepi koridor sambil bercakap dari hati ke hati berdua..Kami memang ikhlaskan dia pergi..Allah bagi sangat banyak dah nikmat ..Allah bagi mudahnya melahirkan dia..Allah bagi terlalu banyak sangt dah nikmat..Sampai kami malu nak mintak lebih- lebih..

Cuma berpegang pada kata-kata..Setiap apa yang Allah bagi kat hamba dia ..Mesti itu yang paling terbaik..Tiada yang lebih terbaik dari Pencipta yang kenal akan hamba dia..

Harini kalau paksa dia survive .Belum tentu itu yg terbaik untuk masa depan dia.. Jadi kami serahkan apa yang terbaik untuk dia..

Wallahi redhaaa seredhaaanyaaa..

Pangku baby tadi buat terakhirr kalii..Sempat tengok dia tarik nafas 3 kali..Pastuu ibu rasa dia pergi dahh..

Sesungguhnya ibu halalkann segalanyaa kat dunia ni..Tarik ibu dan abi nanti kat syurgaaa…Doakan ibu ngan abinya kuat sekuatnyaaaa

Ainul Syahidah binti Syahmiezan

(8/10/2022 – 10/10/2022)


“One Step Closer” Pernah Tular Memandu Guna Kaki, Wanita Tanpa Tangan Selamat Bertunang!

Jika ingat, sebelum ini pernah tular video seorang wanita yang memandu menggunakan kaki sehingga membuatkan netizen kagum dengannya. Kisah Norfarrah Syahirah sentiasa menjadi perhatian ramai berikutan kecekalan dan semangatnya dalam menjalani kehidupan seharian sebagai Orang Kurang Upaya (OKU).

Baru-baru ini, wanita yang kudung kedua belah tangan sejak lahir atau nama penuhnya Norfarrah Syahirah Shaari selamat melangsungkan pertunangan dengan jejaka dikenali sebagai Zul Roy di kediamannya di Bagan Datuk, Perak.

Perkara ini dikongsikannya sendiri di laman Instagram miliknya dengan berkongsikan beberapa gambar sekitar majlis berlangsung dan sekaligus meluahkan kesyukuran semuanya berjalan lancar dan seterusnya melangkah ke alam perkahwinan tidak lama lagi.

“Alhamdulillah.. selesai majlis pertunangan,” tulisnya yang memuat naik foto memaparkan seorang wanita dipercayai bakal ibu mentuanya memakaikan gelang kaki sebagai simbolik sudah mengikat tali pertunangan.

Dalam perkongsian lain, wanita berumur 34 tahun ini terdapat juga foto Norfarrah Syahirah dan pasangan duduk di atas pelamin yang mengenakan persalinan sedondon berwarna hijau lembut dengan kapsyen ‘One step closer’.

Meninjau di ruangan komen, rata-rata netizen mengucapkan tahniah susulan berita gembira itu selain mendoakan dipermudahkan segala urusan untuk ke jenjang pelamin.


Pada Kita Nampak Kecil, Tapi Sebenarnya Cukup Untuk Menggembirakan Hati Seorang Isteri

Dalam sesebuah perkahwinan bukan hanya didasari dengan wang ringgit semata-mata. Keikhlasan, keprihatinan, kasih sayang dan saling bertoleransi antara faktor penting dalam membuatkan tiang rumah tangga teguh berdiri. Biarpun hidup sederhana namun cukup bahagia.

Apa erti memiliki wang ringgit dan pangkat besar sedangkan rumah tangga hambar, hubungan suami isteri berantakan dek kerana ego dan sebagainya.

“Bang, kalau saya nak beli handbag tu boleh?”

Saya pandang isteri, selepas itu saya kalihkan pandangan ke arah handbag yang tersusun rapi di atas rak. Handbag berjenama mahal ni semuanya kelihatan cantik.

“Tapi kan awak dah ada handbag” tanya saya semula.

“Oh aah ya, betul juga” isteri saya menjawab sambil tergelak kecil.

“So tak payahlah ya, duit ni ada banyak lagi nak guna” ujar saya semula. Namun, jauh di sudut hati, saya selalu memasang impian untuk beli. Saya tahu dia teringin sangat.

Sampai hari ini saya masih ingat momen tersebut. Momen ketika awal-awal kahwin dahulu. Bukan handbag, malah apa jua keinginan, semua kami bataskan. Bukan tak ada duit sangat, ada je. Cuma takut-takut duit tu diperlukan bilamana kecemasan.

Jadi, handbag bukanlah satu keutamaan. Asal ada sebenarnya sudah memadai.

Selepas hampir 4 tahun, bila saya tengok balik handbag yang isteri pakai, masih lagi handbag yang sama dulu-dulu. Handbag yang kami beli longgok depan satu butik ni. Lebih kurang puluhan ringgit sahaja harga.

Dan handbag itu juga menjadi saksi pernikahan kami, elok saja terletak di atas dulang. Tak lupa, handbag ini juga menjadi saksi bagaimana wanita ini melayan saya sebagai seorang suami dengan baik. Bangun pagi buatkan bekal sarapan, siapkan makan malam.

Menjaga anak kami dengan baik, berjaga malam untuk pastikan anak kami dapat tidur dengan lena. Berusaha sehabis baik memastikan anak kami dapat membesar dengan sihat.

Kadang-kadang saya terfikir kerja kuat, dapat duit, untuk apa duit tu dibelanjakan. Adakah hanya untuk membayar hutang. Walhal menggembirakan hati isteri dan keluarga juga salah satu daripada tuntutan agama.

“Awak tengah cari handbag kan? tanya saya satu hari.

Isteri saya mengangguk perlahan.

“Then carilah apa-apa handbag, nanti saya bayarkan”

Dan nyaris-nyaris sebenarnya saya terlupa. Tiba-tiba petang tadi,

“Bang, bukalah bungkusan ni” pinta isteri saya.

Bila saya buka sahaja bungkusan, rupanya handbag yang dia minat tu dia dah beli. Tersenyum gembira dia. Mana taknya, handbag jenama ni lah yang dia dok teringin sejak awal kahwin dulu. Handbag nilah yang dia pendamkan rasa sebab beralah untuk benda-benda lain.

“Nak bayarkan yang mahal-mahal belum mampu tau, tapi kalau ada rezeki lebih, kita cari yang lain pulak nanti” ujar saya bila melihat dia tengah tersenyum gembira.

Pada kita nampak kecil, tapi percayalah, walau sekecil-kecil perkara sekalipun ia sebenarnya cukup untuk menggembirakan hati seorang isteri.

Begitulah,

Kawan tetap kawan, tapi isteri dan keluarga tetap paling utama. Pada akhirnya, mereka inilah yang bersama dengan kita waktu susah dan senang.

Hargailah mereka yang setia bersama dengan kita. Nak gantikan semua kasih sayang dan kesetiaan yang diberi dengan harta benda, belum tentu dapat terganti.

Jadi selagi mana ada waktu,

Hargailah semampu yang Tuhan izinkan.


“Penat Main Polis Tembak-Tembak Agaknya Ni.” Syatilla Kongsi Gelagat  Suami Bila Diminta Jaga Anak, Buat Ramai Terhibur!

Kita biasa dengar ibu lebih garang dalam mendidik anak-anak dan ayah pula lebih lembut. Mungkin kerana anak lebih banyak masa dengan si ibu kan.

Boleh nampak cara si ayah dan ibu ketika bersama anak-anak.  Pun begitu, tak dinafikan ada juga ayah yang sangat teliti mengawasi anaknya ketika ketiadaan ibu dan ada juga yang sebaliknya.

Sebenarnya admin nak kongsikan kisah pelakon, Syatilla Melvin memuat naik luahan di laman Instagram miliknya mengenai telatah suaminya, Shaheizy Sam apabila diminta ‘menjaga’ anak mereka.

Aku ni mintak tlg tengok anak kejap ja sebab nk cuci toilet bilik. Hbis cuci ni yg aku dapat😡😡

Dagu ibu sampai mcm tu keadaan dia😂 @sarima_samheizy 😂😂😂yang si bapak xpayah cakap lah, siap bertilamkan sejadah🤣mungkin dia boleh bgi alasan tertidoq lepas sembahyang

Sebb tu kalau bapak bawak keluaq anak, aku jdi xtenteram kt rumah. Sapa sama?🤪😂laki sapa mcm ni jugak?

Rupanya apabila suami diberi tanggungjawab menjaga anak kecil, pelbagai ragam dan celoteh dapat disaksikan oleh para ibu sehingga kadang itu, mak-mak cuma boleh pasrah sahaja.

Perkongsian Syatilla atau dengan nama sebenarnya Siti Nur Syatilla Amirol Melvin ini jelas menerangkan reaksi dirinya yang amat terkejut setelah melihat perilaku suaminya yang telah tertidur ‘sambil’ menjaga anak.

Memang panas je hati kan dengan situasi begini, tetapi dalam masa yang sama terselit perasaan lucu dila diingatkan kembali. Nak marah lama-lama terus tak jadi kan. Akhirnya hati sejuk kembali.

Syatilla dan Sam mendirikan rumah tangga pada 8 Februari 2016 . hasil perkongsian hidup, pasangan ini dikurniakan dua cahaya mata iaitu Syeriv Samheizy dan Sarima Samheizy.

Meninjau ke ruangan komen, rata-rata melahirkan rasa lucu dengan gelagat yang ditunjukkan oleh Sam. Tak kurang yang berkongsi pengalaman yang sama seperti Syatilla.


“Syukur Kami Dihadiahkan Anugerah Paling Berharga.” Bakal Jadi Bapa, Rizman Kongsi Berita Isteri Hamil 4 Bulan!

Tiada yang lebih menggembirakan bagi pasangan suami isteri bila mana mengetahui bakal bergelar ibu bapa tidak lama lagi. Demikian juga dengan pereka fesyen tersohor Rizman Ruzaini dan isterinya Nurida Suraya.

Dalam satu perkongsian di laman instagramnya, Rizman memuat naik gambar dan dua keping video yang menunjukkan si comel yang kini sedang membesar di dalam rahim isterinya.

Menurut Rizman, isterinya kini hamil empat bulan dan mengharapkan semoga anak yang bakal lahir kelak sempurna sifatnya.

Alhamdulillah.. dengan Nama Allah yang maha pemurah lagi maha penyayang, bersyukur Kami dihadiahkan anugerah yang paling berharga. Ihsan dan amanat dari yang Esa. Usianya kini masuk bulan ke empat.

Untuk rekod, pasangan ini bernikah pada 13 September 2019 selepas setahun mengenali hati budi masing. masing.

Rata-rata yang mengikuti perkembangan pereka fesyen ini menitipkan ucapan tahniah. tidak ketinggalan rakan kongsi Rizman turut meninggalkan komen tahniah di ruangan berkenaan.

Selain itu, pengikut Rizman juga turut berbuat demikian dan mendoakan semuanya dipermudahkan.


Nak Didik Anak, Ikut 3 Peringkat Ni! Elak Dah Besar Nanti Naik Kepala ” Ajar Anak Seperti Hamba”

Semua anak yang dilahirkan adalah pembawa rahmat dan rezeki buat semua keluarga. Mereka dilahirkan penuh dengan kelebihan dan keistimewaan tersendiri. Tiada istilah mereka dilahirkan membawa ‘nasib malang’. Mendidik anak memerlukan ilmu pengetahuan yang cukup dan ibu bapa perlu tahu peringkat yang betul dalam mendidik anak-anak agar menjadi orang yang berguna.

Ceramah itu diberikan oleh Syamsul Amri bin Ismail atau lebih dikenali sebagai Ustaz Syamsul Debat dalam perkongsian @muslimroyalhq mengenai ajar anak dengan menggunakan 3 peringkat.

3 PERINGKAT DIDIK ANAK

Sayyidina Umar ajar dah nak didik anak ini ada 3 peringkat. 7 tahun pertama, 7 tahun ke 2, lebih 14 tahun. 3 peringkat.

7 tahun pertama, layan anak seperti raja. Apa dia nak bagi tak susah kedai duit RM 2 banyak. Lepas 7 tahun masuknya 8 tahun, 8 sampai 14 tahun layan anak seperti hamba. Dah mula bagi dia kerja.

Suruh dia menyapu rumah, menyapu halaman, kemas rumah, kemas katil, basuh baju sendiri, lipat kain, ajar semua itu. Tolong ajar anak seperti hamba. Suruh dia buat sebab bila jadi hamba bukan semua benda dia nak.

Itu sebab kita tengok kat Felda, macam mana tak rosak budak itu kaki tak sampai ke tanah lagi abah dia belikan motor, bagi dia motor pergi sekolah. Macam mana tak rosak budak itu. Kes dad** berapa banyak kat Felda itu. Semua bagi nak duit bagi, nak lepak bagi, nak telefon bagi. Tak. Bila jadi hamba bukan semua benda dia nak boleh dapat.

Selepas 14 tahun masuk umur 15 tahun, layan anak seperti sahabat buat kawan. Itu dalam Islam ajar itu, nampak tak?

Kita hari ini, itu sebabnya anak-anak itu kadang dia biar-biar. ‘kenapa lah engkau ini kurang ajar sangat dengan mak’. Tanya lah balik kau ajar anak macam mana. Tu sahaja soalan dia.

Orang dulu tengok mak ayah macam mana buat? Dipijak anak itu tapi tak ada mati pun. Dia kalau merotan kita mana sempat sahaja, mana capai sahaja dirembat. Bila dah birat sakit. Aduh, sakitnya.

Emak masuk dia letak minyak. Orang dulu macam itu, dia ini nak bagi elok ke nak bagi sakit lagi ini tapi Alhamdulillah semua jadi orang.

Orang sekarang Allahuakbar, bila cikgu tegur, cikgu rotan tangan anak itu bawa lawyer nak saman sekolah. Percayalah bila dia buat macam itu, itulah permulaan jahanam hidup budak itu.

Sumber: Tiktok muslimroyalhq


Sederhana Cara Kita! Hias Rumah Sewa 8 Tahun Guna Barang Shopee.

Mendiami rumah sewa tidak bermakna kita tidak boleh mengubah suai rumah menjadi rumah idaman.

Juga tidak perlu wang berpuluh ribu untuk mendapatkan perkakasan untuk mencantikkan rumah.

Membeli barang-barang murah tetap kita boleh mengubah suai rumah menjadi cantik dan selesa. Apa yang pasti, sederhana adalah cara kita, jangan ikut orang.

Menarik dengan perkongsian seorang penyewa Aizura Abdullah. Beliau sudah lama tinggal di rumah sewa tersebut. Beliau juga berkongsi hasil ubahsuai rumah sewa 8 tahun mendiami guna barang Shopee yang cukup menarik.

“Ingin berkongsi hasil deco rumah sewa kami. Dah 8 tahun kami duk rumah ni. Alhamdulillah sekarang sudah cukup selesa untuk kami sekeluarga tinggal.”

SEBELUM UBAH SUAI

Beliau lakukan deco bajet sahaja sebab pintu itu beliau tak tukar pun, cuma tampal wallpaper. Sofa pun beli dekat Shopee sahaja dengan harga RM299.

Ini adalah keadaan selepas diubahsuai. Semasa mula-mula cat dengan warna kelabu, Mula risau sebab rumah nampak gelap tapi bila masuk colour kuning dia nampak cerah balik.

Bunga orkid itu, beliau gubah sendiri dan pasu dibeli dari Mr.DIY RM19.00 sahaja.

Drawer itu pun beli dekat Shopee dengan harga RM120. Kalau dekat IKEA mahu RM300 lebih satu.

Langsir pun  beli dekat Shopee sahaja dan batang langsir itu gunakan batang paip yang sudah di cat dengan warna putih. Bajet sungguh la katakan.

Selamat menghias rumah!

Sumber: Aizura Abdullah


Bila Isteri Asyik Marah Anak, Itu Tandanya Terlampau Penat. Suami Cepat Tolong Isteri, Bukan Goyang Kaki.

Bergelar seorang isteri dan ibu serta pada masa yang sama turut mempunyai kerjaya, adalah suatu cabaran yang besar buat wanita itu.

Lebih lagi, jika anak-anak sedang membesar dan aktif. Malah pelbagai kerenah yang kena  ibu kendalikan.

Kadang kala, sikap anak membuatkan ibu kerap memarahinya. Sedangkan, dalam hati begitu menyayanginya.

Dalam hal ini, jelas menunjukkan ibu itu berasa terbeban dengan tanggungjawab yang berat sehingga memberikan tekanan kepada dirinya.

Ketika ini, suami harus main peranan untuk membantu isterinya.

Ikuti perkongsiannya.

BILA ISTERI KERAP MARAH ANAK

Bila seorang ibu kuat memarahi anak itu tanda emosi dalam badan dia sedang kuat bergelut.

Fahamilah wahai lelaki sekalian..

Ibu yang penyayang, lembut dan penuh empati dalam hati mustahil akan boleh ada rasa marah pada anak yang di kandung 9 bulan tanpa sebab.Tak mungkin!

Melainkan ada ‘pergelutan’ emosi yang amat dasyat dari dalam badan mereka !

Marah bukan emosi utama !

Sebaliknya marah adalah ‘impak negatif’ hasil daripada pergelutan emosi utama dalam badan. Kira marah ni emosi kedua, bukan emosi genuine.

Ada dua emosi utama yang selalu menyumbang kepada marah iaitu takut & sedih.

Takut ni termasuk la anxiety, depresi dan stres. Manakala emosi sedih pula ialah kecewa, sakit hati dan tawar hati.

Bila semua emosi ini di pendam terlalu lama, tanpa sebarang usaha ‘penyembuhan’ sejak dari awal lagi maka pintu api kemarahan sedikit demi sedikit akan terbuka.

Dengan sedikit pencetus sahaja, dah mampu buat si ibu yang dahulu lembut hati jadi keras sekerasnya. Nauzubillah.. kesian anak-anak selalu jadi mangsa keadaan.

Sebab itulah para suami kena pastikan emosi isteri kat rumah tu sentiasa stabil dan selalu ingatkan mereka untuk buat Self Healing & Self Love.

JANGAN BIARKAN ISTERI TERLALU PENAT

Alah tak susah pun. Pastikan isteri tak terlampau penat, bagi mereka buat perkara yang mereka suka dan paling penting jangan goyang kaki semasa isteri sedang kelam kabut mengurus anak.

Jangan terkejut pula, bukan setakat emosi marah boleh hilang, kenakalan anak-anak pun boleh hilang sekali.

Wallahu A’lam,

Saya Mohd Fhais percaya isteri yang baik emosinya sahaja boleh pastikan emosi anak sentiasa baik

#bolehSHARE

p/s : banyak lagi tips urus emosi ibu saya kongsi dalam telegram, ini link telegram saya jika nak baca tips,
Klik 👉 t.me/CoretanFhais


Orang Lelaki, Korang Patut Tahu Masak Ini.” Lelaki Ini Kongsi Menu Mudah Nak Buat Isteri Makin Sayang

Tidak semua suami boleh ‘turun’ ke dapur memasak seperti kaum isteri untuk menguruskan makan minum ahli keluarga.Malah ada yang kelihatan kekok untuk memegang peralatan memasak.

Namun sebaliknya bagi lelaki ini yang pernah viral ekoran perkongsian menguruskan tiga orang yang masih kecil setelah kematian isterinya tahun lepas.

Kisahnya menjadi inspirasi termasuk hal memasak untuk hidangan buat anak-anak. Baru-baru ni bapa hebat ini berkongsi cara membuat pancake dengan mudah. Jom semak cara membuatnya.

Orang lelaki, korang patut tahu masak benda ni.

Walaupun kau hanya tahu jerang air dan masak megi sahaja, resepi ni adalah sangat mudah dan kau patut belajar untuk pikat dan impress isteri kau, anak-anak kau atau mak dan ayah kau.

Takkanlah nak harap bini atau mak jer yang masak kan?

Seminggu sekali di pagi Sabtu atau pagi Ahad kau lebih awal masuk dapur dan berilah kasih sayang pada mereka dengan menabur cinta di atas kepingan pancake yang lazat ini.

Saya dah ejas resepi ni agar mudah dan sedap. Rangup sedikit di luar dan gebu ya amat di dalam. Tidak terlalu nipis dan tidak terlalu tebal kejadiannya. Ada manis sedikit, masin sedikit, lemak sedikit dan sungguh enak di makan begitu saja ohhhh, ehh termenyanyi pulak.

Kau baca baik-baik resepi ni dan lepas Jumaat nanti kau singgah kedai dan beli bahan-bahannya. Sabtu pagi bolehlah kau “surprisekan” bini dan anak-anak atau mak dan ayah kau.

Bahan Untuk Pancake.
———————
1 cawan (150gm) tepung gandum/tepung biasa tau.
1 cawan (250ml) susu (segar, low fat, full cream) semua boleh.
2 sudu besar mentega (butter) kau cairkan.
2 sudu besar gula (sudu yang kau buat makan tu)
1 sudu kecil garam halus (jangan kau ceduk membukit pula)
1 sudu kecil serbuk penaik (baking powder)
1 sudu kecil perisa vanilla. (kalau tak ada tak apa)
1 biji telur yang dibasuh. (Kalau tak tulis dibasuh tu nanti netizen kecam. Kau tahulah orang kita ni macamana)

Dah, 8 bahan tu sahaja. Silap-silap semuanya dah ada kat rumah kau. Cuba tanya isteri atau mak kau.

Bahan Untuk toppings – pilihan
——————————-
Maple syrup
Madu
Aiskrim
Strawberi, blueberry atau ceri beri
Pisang
Atau apa sahaja yang sedap.

Cara nak buat.
—————
1. Kau panaskan kuali yang tidak melekat (non-stick pan) guna api paling kecil sahaja. Kemudian kau masukkan 2 sudu besar butter tadi dalam tu. Dah cair kau tuangkan butter tu dalam blender.

2. Kau masukkan semua bahan lain dalam blender lepas tu kau blend sampai rata semuanya. Telur tu basuh dan pecahkan yer, jangan masuk sebijik dengan kulit tu pulak. Bukan boleh harap sangat orang lelaki ni.

3. Lepas tu kau tuang dalam bekas, dan carilah senduk kat dapur tu. Kalau cari tak jumpa atau kau tak tau rupa senduk macam mana, jangan susah hati.

4. Panaskan balik kuali tadi dan ambillah cawan dan kau ceduk adunan tadi guna cawan dan tuangkan perlahan-lahan ke dalam kuali. Atau kau rasa malas, kau boleh tuang terus jer dari blender tu ke dalam kuali. Bila tuang tu agak-agaklah, bila nampak saiz tu dah cantik kau stop lah. Jangan habiskan secawan tu pulak.

4. Kau tunggu sampai nampak adunan tadi berlubang-lubang penuh biasanya dalam 2-3 minit macam tu dan kau balikkan. Kalau nampak hangit maknanya api kuat, kau perlahankan lagi. Kalau nampak perang keemasan tu maknanya api dah cun, level Janna Nick dah tu.

5. Bila dah balikkan tu kau tunggu dalam 2 minit atau kau boleh guna sudip dan jenguk bahagian bawah tadi tu samada dan golden brown belum. Jangan sampai terbakar kening yer. Biasanya 2-3 minit dah cantik.

6. Kau angkat lah lepas tu dan masukkan ke dalam pinggan yang paling cun ada kat dalam rumah kau tu.

7. Kalau nak hidang untuk anak, kau cedukkan aiskrim dan renjiskan maple syrup atau madu. Pagi-pagi makan aiskrim best woih. Kemudian potong nipis-nipis pisang atau strawberi kalau kau rasa diorang suka.

8. Kalau nak hidang kat mak atau ayah kau, boleh cuba letakkan butter bersama maple syrup. Kemudian kau hias dengan pisang atau strawberi.

9. Kalau nak hidang kat bini maka kau renjiskanlah madu. Cukup power dah.

10. Lepas tu kau hidang dan jemputlah isteri dan anak-anak kau menikmatinya. Kau pasti akan nampak anak bini kau senyum gembira. Kau pula rasa puas.
.
Resepi ini boleh dapat sekitar 7-9 keping penkek. Kalau nak makan ramai kau gandakanlah semua bahan-bahan yer.

Berikut gambar membuatnya:

Kalau anak kau dah besar sikit, esok hari atau minggu depan(selepas kau terrer) kau boleh ajak diorang masuk dapur dan buat sama-sama. Bila kau kerap buat nanti kau akan pandai guna kuali dan lambung flip sahaja tanpa guna sudip. Time tu anak kau akan ternganga dan bunyai wow sahaja.

Gerenti diorang sayang kau ketat-ketat.

Bini kau pulak jangan cakap lah, dah bagi madu tadi kan?

#chefsuperdaddy


Kaki Lenguh-lenguh, Buatkan Air Rendaman Kaki Ni. Barulah Lega!

Bila kaki terasa letih atau lenguh-lenguh kalau ada yang tolong urut tentu lega  rasanya. Tapi tak semua pandai mengurut, jadi payah pula untuk kita mendapatkan khidmat yang pakar.

Hakikatnya ada cara mudah yang boleh kita lakukan dengan amalkam cara yang dikongsikan ini. Jom semak.

Ini Petua Mujarab Hilangkan Sakit Kaki Cara Tradisional

Ramai antara kita yang berhabis puluhan Ringgit untuk mendapatkan perkhidmatan urut atau spa ketika mengalami sakit dan terasa lenguh di bahagian tubuh badan.

Pakai sahaja bahan-bahan yang terdapat di dapur untuk membuat air rendaman kaki cara tradisional ini. Sepastinya lebih jimat dan bau pun wangi.

Bahan bahan yang diperlukan adalah garam, halba, serai, halia, lengkuas, daun limau purut dan daun pandan. Anda juga boleh letakkan daun mengkudu, cekur daun sireh. Sebenarnya, boleh letak daun apa saja yang ada khasiat.

Cara penyediaan sangat ringkas dimana anda perlu hiriskan atau ketuk bahan-bahan diatas. Kemudian rebus kesemua bahan sehingga mendidih.

Cara penggunaannya ialah ambil air rebusan (termasuk bahan-bahan) masukkan dalam baldi dan campurkan dengan air paip. Suhu ikut individu. Tapi jangan sampai melecur kulit. Kalau boleh paras air, sampai boleh rendam dari kaki hingga ke lutut. Baru puas hati.

Ketika rendaman itu akan terasa seolah-olah kaki kita disedut. Sangat selesa dan bau pun wangi kalah bau dekat spa. Ini hanyalah penyediaan traditional, sekiranya sakit kaki itu berlarutan dan bertambah teruk segeralah berjumpa dengan doktor untuk dapatkan rawatan yang sepatutnya.


“Projek Biskut Raya Dengan Anak-Anak”. Ibu Ini Hanya Guna 3 Bahan Aje Buat Cornflake Coklat. Superb Resepi Ni!

Syawal bakal menjelma tidak lama lagi, tentu para ibu sedang sibuk membuat persiapan hari raya. Salah satunya membuat kuih raya. Tambahan pula, pelbagai permintaan anak-anak untuk membuat kuih raya. Tradisi sebegini mesti diraikan bersama anak-anak agar hari raya penuh bermakna. Tentu seronok melihat keletah anak-anak ketika membuat kuih raya. Momen manis yang  akan dikenang sampai bila-bila. Begitulah juga dengan perkongsian puan Habibah Anuar di laman facebooknya.

Minggu lepas Bib buat projek biskut raya ni ngan anak anak. Memang eksaited la dorangkan. Semua tolong makan yeee tolong makan, bukan tolong buattt yee.

Buat tu setalam jekkk yang lain homak la buatkan. Saborrr jela. Tapi senang sangat membuatnya u’olls buat sekilo pon belum tentu cukup. Eh ni boleh buat untuk raya nanti taw. Letak dalam balang sesiap. Guna 3 bahan jek la.

Cornflake Almond Cluster

Bahan-bahan

500g Dark Compaund Coklat Beryl’s
300g Cornflake
100g Almond (Hirisan)

Cara membuatnya

1) Cairkan coklat dalam microwave. Takde microwave boleh
guna kaedah “double boil”
2) Almond kena panggang tanpa minyak dalam kuali. Bila dah
nak ranggup tu. Tutup api.
3) Cornflake kena ramas dengan tangan ye. Jangan halus
sangat ye.
4) Campurkan cornflake, almond dan coklat. Gaulkan sebati.
time ni tahap kesabaran korang kena tinggi. Kalau anak anak
tengok. Masing masing bawak mangkuk nak makan. Padahal belum siap
5) Guna sudu letak dalam talam. Nak letak sprinkle atau rice
coklat pon boleh. Bib letak garam sikit jek,jangan banyak
sangat. Kang bebudak tak suka. Guna parchment paper ye.
Pastu masukkan dalam esbok dalam 5 minit. baru masuk
dalam balang taw.
6) Siap. Boleh dihidangkan. Simpan dalam peti sejuk ye u’olls

Selamat mencuba!


Cara Nak Bahagia Rumahtangga, Ini Rahsia Yang Isteri Kena Tahu Bila Berdepan Dengan Suami Yang Tinggi Egonya

Rumahtangga yang bahagia adalah kunci sebuah kebahagiaan. Sikap tolak ansur amat penting, namun ego seorang suami ada kala sering menjadi penyebab keruntuhan rumah tangga. Lebih menyedihkan lagi jika ia hanya berpunca daripada masalah kecil yang tidak sepatutnya menjadi punca perbalahan. Tambah menakutkan jika ada suami yang sanggup memukul isteri apabila berasa egonya tercabar.

Lelaki pemarah biasanya tinggi egonya. Mereka jarang rasa bersalah biarpun tidnakan mereka melukakan hati si isteri. Keadaan seperti ini sudah pasti menyukarkan bagi sesebuah perkahwinan apatah lagi, jika pasangan berdepan dengan masalah seperti kesuburan dan sukar menimang cahaya mata. Sekiranya anda berada dalam situasi sebegini, anda perlu lebih berstrategi untuk berdepan dengan suami yang ego dan lekas marah apabila diajak berbincang.

Perlu diingat, antara topik yang sukar dibincang oleh pihak suami ialah berkenaan seks dengan isteri, kesuburan ataupun masalah kelelakian. Ada sesetengah suami boleh mengugut menceraikan isteri kerana masalah sebegini. Jadi, bagi membantu anda berdepan dengan situasi sebegini, pihak isteri perlu bijak memilih pendekatan bagaimana caranya berdepan dengan mereka.

Tindakan anda mendiamkan diri kerana takut dimarahi suami hanya membebankan lagi masalah tersedia ada. Jika anda ingin berbincang mengenai topik sensitif berkaitan dirinya, pastikan ia dilakukan mengikut masa dan mood yang sesuai.

Terdapat beberapa panduan boleh dipraktiskan:

1. Elak berdebat atau kemukakan pandangan anda di saat suami sedang beremosi. Tindakan anda mungkin sia-sia sahaja malah boleh mengundang padah apabila si suami semakin marah kerana rasa ditentang atau dicabar oleh isteri sendiri. Akibatnya, si isteri boleh terikut-ikut menjadi ‘panas’ sehingga berlakunya pertelingkahan. Jika berlarutan, psikologi si isteri boleh terganggu dan pernikahan juga akan terancam. Sebaiknya dalam situasi ini, anda perlu sedikit mengalah atau mengambil sikap tidak mempedulikannya dulu.

2. Langkah yang baik adalah mengajaknya berbicara untuk menyelesaikan masalah yang menjadi punca kemarahannya. Lakukan saat kemarahannya sudah reda. Gunakan gaya bicara yang halus agar emosinya tidak ‘naik’ lagi. Mungkin anda boleh berbincang sambil mengurut-urut badan suami selepas pulang kerja ataupun ketika menonton bersama. Yang pasti pilih masa dan mood yang baik!

3. Suami pemarah lebih suka berterus-terang. Salah satu aspek positif yang terdapat pada suami panas baran ataupun pemarah ialah sikap suka berterus-terang dan jujur mengenai apa yang mereka suka ataupun tidak. Hanya sayangnya, cara mereka mengungkapkan lebih cenderung kasar dan bernada marah. Jadi elakkan diri daripada menyindir, berkias-kias ataupun menunjukkan muka seperti berahsia sesuatu daripadanya.

4. Apabila suami memberi pandangan yang agak keras, anda perlu menganggapnya sebagai satu kritikan untuk anda. Dan ambil sebagai satu cabaran untuk memperbaiki kelemah diri anda. Tidak guna terlalu emosi dengan kata-kata suami terhadap anda. Walau mengalir air mata sekalipun si suami pemarah biasanya sukar mengubah pendapatnya dan lebih buruk lagi, mereka tidak akan berasa bersalah sedikitpun!

5. Cuba fahami latar belakang suami anda. Individu yang memiliki sifat ‘temperamental’ biasanya mudah terpancing kemarahannya oleh situasi atau keadaan di luar keinginananya. Hanya kerana tersilap kata ataupun nada suara yang salah sahaja sudah boleh mengundang pertengkaran. Menurut penulis buku ‘The Complete Idiot’s Guide to Body Language’, Dr Peter Andersen, sifat pemarah ataupun panas baran juga sebenarnya boleh disebabkan oleh pola asuhan dalam keluarga juga mempunyai kaitan kepada sifat pemarah individu berkenaan.

6. Justeru itu, pastikan keadaan rumah tangga anda berdua berada dalam keadaan menyenangkan agar suami anda berasa nyaman dan tidak mudah marah-marah seperti berada dalam keluarganya dulu. Cuba dapatkan lebih banyak maklumat mengenai apa yang menyebabkannya gembira dan sebaliknya yang membuatnya kesal dan marah.


Tak Perlu Keluar Beratur, Buat Aje Secara Online ‘Renew’ Lesen Memandu, Siap Hantar Depan Pintu!

Sejak pandemik ini, ramai yang tak berani untuk keluar memperbaharui lesen memandu.

Jadi guna aje cara yang mudah, lakukan secara online. Wanita ini kongsi cara ‘renew’ lesen memandu yang tamat tempoh secara online.

Alhamdulillah.. walaupon sibuk dan susah nak keluar time PKP ni, berjaya jugak renew lesen online. Abam posmen hantar td. Korang yang nak renew lesen lepas ni boleh buat online jugak tau.. Ni saya share step by step macam mana nak buat..In shaa Allah senang je.. dah siap posmen hantar sampai depan pintu..

Sumber: DamianaJun


Pernah Amal Pantang 5 Tahun Pertama Hidap Kanser. Kini Elyana Syukur Berat Menambah!

Tiada yang lebih disyukuri penyanyi, Elyana apabila dimaklumkan dirinya pulih dan bebas daripada kanser limfoma tahap empat.

Namun, Elyana, 35, atau nama sebenar, Erneelya Elyana Emrizal mengakui tidak mahu terlalu gembira apabila sel kanser sudah tiada, sebaliknya, Elyana bersyukur apabila doanya untuk sihat dimakbulkan Tuhan.

“Saya lega… Bagai ada satu beban yang saya pikul selama ini sudah tiada. Tetapi saya tidak boleh gembira terlalu awal sebab kanser boleh datang semula bila-bila masa sahaja.

“Jadi, saya hanya nikmati apa yang ada sekarang. Saya tidak berharap sangat, namun, alhamdulillah selepas lebih 10 tahun, doa saya dimakbulkan.

“Saya rasakan diri ini bagai dilahirkan semula,” katanya.

Bukan sekadar tampak sihat dan ceria, berat badan Elyana juga bertambah.

“Iya, berat badan saya bertambah. Salah satu sebab adalah steroid dan selera makan saya sudah datang balik.

“Jadi, daripada berat badan hanya 35 kilogram (kg), sekarang sudah mencecah 60 kg. Sejujurnya, saya tidak berpantang makanan dan disebabkan itu, ramai netizen mengecam saya,” jawabnya.

Bercerita lanjut, Elyana berkata, pada lima tahun pertama menghidapi kanser, dia mengamalkan pantang.

“Tetapi saya jadi lemah. Mental turut terkesan sebab saya rasa diri ini sakit. Selepas itu, saya teruskan macam biasa, nak makan apa, saya makan tetapi berpada-pada.

“Sebab bagi saya, semuanya yang diambil berlebihan akan memudaratkan,” katanya.

Elyana berkata, dua anaknya iaitu Cinta Sumayyah dan Cahaya Ramadhani menjadi insan paling gembira sebaik mendapat tahu dirinya pulih daripada kanser.

“Anak-anak saya paling gembira terutama Cinta sebab dia sudah besar. Sejak Cinta berusia enam bulan, saya disahkan menghidap kanser.

“Sekarang, umur Cinta sudah menginjak 11 tahun. Dia dapat rasa perbezaan ibunya dahulu dan sekarang.

“Kalau dahulu, pergi bercuti pun, ibu tidak boleh temani dia melakukan aktiviti seperti mandi kolam kerana hanya terbaring di dalam bilik disebabkan penat.

“Sekarang, Cinta gembira sebab semua aktivitinya saya sertai sama,” tambahnya.

Elyana mendedahkan dirinya menghidap penyakit kanser limfoma tahap empat pada 2017. Sebelum ini, sel kanser menyerang dan merebak ke beberapa organ badan Elyana seperti rahim, hati dan pangkal paha.

Jom tonton kisah Hikayat 1001 Malam yang dibawakan oleh Bintang Kecil.

Bulan puasa ni masa untuk kita tambah pahaladengan membuat amal ibadah. Jom didik jiwa mendekati keluarga sakinah.

Nak tahu cara mudah uruskan kewangan keluarga? Semak sini!

Yang mana adik adik ada masalah mata, jangan takut bagitau ibu ayah ye, macam BK squad ni!


Ringkas, Terkini & Selesa Bergaya. Harganya Pun Berpatutan. Patutlah Jenama Mikhail & Mikayla Dari MYDIN Jadi Pilihan Seisi Keluarga!

Sempena Syawal yang bakal menjelma, gaya dan raya berpisah tiada. Tak lapuk dek hujan, tak lekang dek panas, kurung dan baju melayu sememangnya menjadi pilihan sepanjang zaman. Rekaan, fabrik dan juga rona mainan penting dalam setiap busana.

Sebagai salah sebuah pengendali rangkaian peruncitan terbesar dan terkemuka di Malaysia, MYDIN antara pasar raya yang tidak ketinggalan menampilkan koleksi rekaan baju raya yang menarik dan eksklusif.

Biarpun banyak rekaan moden baju melayu dan kurung di pasaran, namun MYDIN tetap menjadi pilihan. Justeru, MYDIN yakin dan percaya, setiap rekaan di bawah jenama Mikhail dan Mikayla tetap menjadi pilihan pelanggan di luar sana.

Sempena sambutan Aidilfitri pada tahun ini, rekaan baju Melayu dan kurung moden ini tampil elegan dan anggun namun masih mengekalkan ciri-ciri tradisional klasik. Tona warna pilihan yang mengikut trend mampu menyerlahkan gaya seisi keluarga.

Koleksi istimewa yang dilancarkan bersama Kempen Girang Syawal Tiba 2019 ini boleh didapati di cawangan pasar raya MYDIN di seluruh negara.

Setiap pasang busana baju melayu diterjemahkan dalam rekaan yang berkualiti, namun harga yang ditawarkan sangat berpatutan dan mampu dimiliki .

Sesuai tampil sedondon di hari raya  bersama isteri dan anak-anak yang menggayakan koleksi Mikayla Jr untuk kanak-kanak perempuan manakala koleksi kanak-kanak lelaki  dari Mikhail Jr.

Inginkan kelainan dalam gaya, Turquoise mungkin jadi pilihan buat seisi keluarga yang gemar bergaya. Kurung sentuhan moden pada skirt jadi pilihan ibu dan anak perempuan. Sedondon rona gelap pada samping ayah dan anak lelaki.

Pastel antara rona popular baik hari biasa mahupun ketika tibanya Syawal. Pasti segak menawan si ayah dan anak lelaki menggayakan  baju melayu rona senada. Pilihan samping merah menyerlahkan gaya. Manakala si ibu dan anak perempuan memilih kurung dengan sentuhan lace pada busana melengkapi penampilan di hari lebaran.

Biru penuh kedamaian, tampak kemas selain menonjolkan kemewahan dalam bergaya. Potongan moden dengan sentuhan lace memberi sisi feminin buat ibu dan anak perempuan.

Lakaran warna-warni cetus imaginasi tersendiri tatkala samping Mikhail jadi pilihan. Buat si ayah dan anak lelaki yang gemar rona gelap, mungkinkah baju melayu ini bakal jadi pilihan? Si ibu pula diberi sentuhan mewah dengan perincian manik indah pada busana moden ini.


“Orang puasa boleh lapar tengok tangan paha Ni.” Neelofa Kongsi Bilal Nak Pandai Meniarap, Raih Perhatian Warganet

Usahawan dan hos terkenal, Neelofa berkongsi perkembangan anak pertamanya yang sudah mulai belajar meniarap.

Perkongsian tersebut dikongsikan Neelofa menerusi Insta Storiesnya serta media sosial Tiktok.

Sambil berkongsi ragam anak hasil perkongsian hidup bersama suami, Haris Ismail atau PU Riz itu, bekas hos MeleTOP ini turut merakamkan figura Bilal yang ‘semangat’ buat tatapan peminat.

“Bilal nak pandai meniarap dah ni. Orang puasa pun boleh lapar tengok tangan paha Bilal ni,” tulisnya.

Manakala di dalam foto Bilal yang seterusnya, Neelofa turut mengambil single pertama suami, Zikir, Selawat & Pesanan Untuk Bilal sebagai latar muzik.

Terdahulu media melaporkan, lirik lagu berkenaan dihasilkan bersama komposer dan penyanyi, Fahimi Rahmat yang didedikasikan buat Bilal.

Ia dirakam dan dihasilkan sebelum Ramadan dan mengambil masa 10 hari untuk disiapkan termasuk penggambaran video muzik.


Berkahwin Sebab Nak Jadi Suami, Bukan Sebab Mahu Apa Dari Isteri!

Perkongsian daripada suami ini ada bagusnya dijadikan panduan dan pengajaran buat lelaki bergelar suami agar lebih terbuka untuk turut sama melakukan kerja bersama-sama isteri.

Jangan hanya tahu mengharap semua tersedia dan dilakukan dari isteri semata-mata, bimbang akhirnya diri sendiri yang kecewa.

Sebaiknya, ikhlaskan hati untuk setiap apa yang dilakukan adalah tujuannya untuk  mendapatkan reda Allah, pasti terbit rasa sayang-menyayangi, hormat-menghormati dan ingin selalu berbakti pada pasangan untuk merebut ganjaran dariNya.

Ini perkongsiannya.

Saya berkahwin kerana saya nak jadi suami. Bukan mahu apa dari isteri. Kalau saya kahwin sebab nak semua dari isteri, saya akan jadi suami yang paling kecewa sekali.

Baju tak basuh bising.

Makanan takde marah.

Rumah bersepah resah gelisah.

Maka, saya masuk ke dalam rumahtangga bukan nak semua, tapi usahakan bagi semua.

Itulah tugas saya.

Apa yang saya terima dari isteri, saya anggap itu bonus.

Saya juga melalui sakit yang orang lain rasa. Penatnya menjadi suami, sakitnya menjadi suami, letihnya menjadi suami.

Allahuakbar. Semuanya memeritkan.

Namun, cuma bezanya saya belajar dan berusaha.

Bukan melihat buta segala sikap dan perangai isteri, menyalahkannya setiap hari, dan bersangka buruk malam dan pagi.

Kalau kita tak dapat pasangan yang baik, jangan itu menjadi alasan untuk kita tak menjadi yang terbaik.

Siapa pun kalian.

Kalian yang suami. Kalian yang isteri.

Andai benar kahwin kerana Tuhan, ujian di lalui dengan penuh percaya pada kebaikan Tuhan.

Sumber : Abu Hurairah Asifa


Cikgu Ini Kongsi Cara Baiki Hubungan Suami Isteri Dan Anak. Sungguh Bermanfaat!

CARA UTK BAIK PULIH DIRI SENDIRI

Jika kita dapat baik pulih diri kita secara betul, Allah SWT akan ubah anak-anak dan semua orang di sekeliling kita.

Juga, semakin rapat kita dengan Allah SWT, maka Allah SWT akan perbaiki hubungan kita dengan semua orang.

Mulai hari ini BAIK PULIH diri secara menyeluruh dengan:

1. Jaga solat 5 waktu dan lakukan solat-solat sunat qabliah dan ba’diah untuk menampung segala kekurangan dalam solat-solat fardhu kita.

2. Solat taubat dan istighfar 70 kali sehari setiap hari. Lakukan juga solat hajat, istikharah dan tutup dengan solat WITIR setiap malam.

Nabi SAW suruh kita untuk solat witir setiap malam sebagai pembalut kepada semua amalan kita setiap hari untuk dipersembahkan kepada Allah SWT.

3. Maafkan semua orang setiap malam sebelum tidur agar hati jadi bersih, badan sihat, wajah jadi anggun, doa dimakbulkan, semua orang sayang dan anak dengar cakap kita.

4. Untuk merangsang ahli keluarga supaya solat dan elok perangai, bacalah Surah Ibrahim (ayat 40).

Ini memang doa khas untuk mohon agar diri dan keluarga jaga solat.

5. Baca Doa Pembuka 12 Pintu, Doa Membuang Sifat Negatif, Bismillah 5 dan Ayat Qursi.

Pengalaman menunjukkan sesiapa yang mengamalkan doa-doa tersebut, maka orang bujang akan bertemu jodoh, suami isteri akan bertambah sayang,orang bergaduh akan jadi damai, selesai masalah, langsai hutang, anak-anak jadi hebat dan soleh, hilang perangai buruk seperti enggan solat, dan sebagainya.

6. Pagar diri dengan Fatehah and Surah 3 Qul, hembus tapak tangan dan sapu seluruh badan. Ini akan menghindar daripada gangguan manusia, binatang, jin dan sihir.

7. Lembutkan hati anak kita atau orang lain dengan Al-Fatehah, Surah Al-Hasyr (ayat 21-24), Surah Ta Ha (ayat 1-5), Ayat Qursi dan hembus ke badan, makanan, gambar atau pakaian yang sudah dipakai sebelum dicuci atau sekadar menghembus ke arah orang itu dari jauh.

8. Layan anak lebih baik daripada biasa agar dia rasa bersalah jika ingkar perintah ibubapa.

9. Setiap kali nak masuk rumah, pesan kepada semua ahli keluarga kita untuk baca Bismillah 3 kali, senyum, beri salam dan masuk dengan melangkah kaki kanan dahulu.

Ini akan menghindarkan syaitan bernama DASIM daripada masuk ke kepala kita dan ganggu manusia supaya berkonflik, suami isteri supaya bergaduh hingga bercerai berai, anak-anak melawan ibubapa, anak-anak bergaduh sesama sendiri, anak-anak jadi extra nakal, dan sebagainya.

10. Setiap kali nak nasihati anak, nak suruh anak solat atau belajar, bacalah 3 Nama Allah:

Ya ‘Aziz, Ya Jabbar, Ya Mutakabbir dan hembus ke arah dia jika masih jauh atau berdehem depannya jika sudah berhadapan. Ini akan melembutkan hatinya agar dapat mendengar cakap atau hujah ibu.

11. Jika terlalu sedih atau tertekan, bacalah 3 doa Nabi SAW:

Inna lillahi wainna ilahi rojiuun. Ya Allah, aku redha dengan segala ujianMu, berilah aku pahala atas redha ini.

Ya Allah, aku ada masalah anak sukar nak dengar cakap ibubapa. Ya Allah, Kau bantulah selesaikan masalahku.

Kau jadikan dia anak yang soleh, sabar, pintar, baik akhlak, mendengar cakap ibubapa, rajin belajar dan sebagainya.

Insya Allah hati akan tenang dan doa akan dimakbulkan.

12. Baca Al-Fatehah, Ayat Qursi dan Surah Al-Insyirah dan hembus atas kepala anak kita setiap hari hingga aqil baligh.

Ini akan membantu dia jadi anak yang soleh, pintar, berakhlak mulia dan taat kepada ibubapa.

13. Cuba nasihati anak semasa dia tidur dengan berbisik di telinganya atau sekadar bercakap dalam hati.

Nasihatkan agar jadi anak yang baik, sopan santun, dengar cakap ibubapa, dan sebagainya.

Ikut kajian dan pengalaman peribadi saya, jika kita istiqamah menasihati anak kita semasa mereka tidur, anak-anak insya Allah akan berubah menjadi anak yang baik.

Cuba amalkan selama 40 hari, kerana tabiat baru terbentuk dalam masa 40 hari.

InsyaAllah segala masalah anak yang keluarga anda hadapi akan selesai langkah demi langkah. Selamat beramal dan moga berjaya, wassalam.

.
SEMOGA BERMANFAAT.


Pelajar Vokasional Wakil Tunggal Negara Ke Amerika Syarikat Untuk Anugerah Global Student Prize.

Pelajar Vokasional Wakil Negara Ke Amerika Syarikat Untuk Anugerah Global Student Prize.

Jika sebelum ini, stigma masyarakat yang memandang rendah terhadap pelajar vokasional sehingga menganggap ia adalah pilihan terakhir pelajar tingkatan tiga.

Namun stigma itu sudah berakhir apabila ramai graduan lepasan TVET mempunyai pasaran yang luas dalam dunia pekerjaan.

Malah lebih membanggakan pelajar daripada bidang Pendidikan dan Latihan Teknik dan Vokasional (TVET) mampu mengharumkan nama negara.

Menurutnya pelajar berkenaan adalah daripada Kolej Vokasional Keningau dan merupakan wakil Malaysia tunggal untuk calon anugerah Global Student Prize tahun 2022 anjuran Chegg.org. di Amerika Syarikat

“Lagi sekali, Kolej Vokasional Keningau (KVK) mengharumkan nama Malaysia amnya dan Sabah khasnya di mata dunia apabila salah seorang pelajar jurusan teknologi pembinaannya, Alesyah Asa terpilih menjadi salah seorang finalis daripada 50 calon seluruh dunia bagi anugerah Global Student Prize tahun 2022 anjuran Chegg.org. di Amerika Syarikat yang menawarkan hadiah kemenangan bernilai USD100,000.00 (RM445,000.00).”

Katanya lagi , sebagai calon tunggal daripada Malaysia, pemilihan Ayesyah didasarkan kepada pencapaian beliau. Antaranya, Alesyah memenangi pertandingan STEAM Awesome Foundation di Amerika Syarikat (2019), mengetuai delegasi pertukaran pelajar di Korea Selatan (2020) dan memenangi pertandingan inovasi antarabangsa anjuran UNESCO (2020).

Syabas dan tahniah lagi sekali buat Alesyah Asa dan Kolej Vokasional Keningau!

Meninjau di ruangan komen, para netizen mengucapkan tahniah kepada pelajar berkenaan atas kejayaan dan mewakili Malaysia di persada dunia.


Transfer Duit Ke Akaun Tabung Haji Secara Atas Talian, Tanpa Kena Caj RM1.00!

Biasanya jika membuat transaksi ke akaun tabung haji daripada akaun bank, anda akan dikenakan caj sebanyak RM1.00 untuk setiap transaksi kan?

Untuk mengelakkan anda dicaj RM1.00 untuk setiap transaksi berjaya, anda boleh cuba membuat bayaran menggunakan JomPAY atau aplikasi THiJARI. Tak tahu macam mana? Ikuti langkah di bawah, senang sahaja!

CARA TRANSFER DUIT KE AKAUN TABUNG HAJI TANPA KENA CAJ RM1

Kalau sebelum ni guna online banking nak transfer ke akaun Tabung Haji, ada caj RM1 pada setiap transaksi. Saya ada akaun sendiri, akaun isteri dan akaun 5 orang anak. Setiap kali transfer ni saya bayar RM7 tanpa sedar.

Bukanlah berkira RM7 tetapi kalau ada cara nak buat online transfer secara percuma, buat apa bayar? Petang ini saya call Tabung Haji melalui 0362071919 dan saya beritahu staf Tabung Haji saya cuba-cuba buat cara guna JomPAY tu. Ikuti langkah di bawah.

1. Log masuk ke online banking kita (perbankan internet)

2. Pilih JomPAY

3. Isi maklumat transaksi

*Biller Code – 60228

*Biller Code Name – “Tabung Haji-Deposit”

*Ref-1 – Nombor Akaun TH (15 digit)

*Ref-2 – (Kosongkan)

*Amaun (RM) – (Isikan nilai)

4. Teruskan hingga selesai

Hanya akaun TH yang aktif akan dikreditkan, atau sebaliknya duit akan dikembalikan. Duit akan masuk ke akaun Tabung Haji kita dalam masa beberapa jam, staf Tabung Haji beritahu lebih kurang 1 hari bekerja. Bukan masuk terus. Cara ini percuma dan tiada caj langsung tapi risau pula apabila baki tu lambat update.

Selain menggunakan cara JomPAY, boleh juga menggunakan aplikasi THiJARI kerana tiada caj masuk dan duit juga terus masuk tanpa perlu menunggu.

Gunakan fungsi ‘Pindahan’ atau ‘Fund Transfer’ dalam aplikasi THiJARI sama ada di smartphone atau di website. Yang ini saya share pada gambar step by step ye.

1. Log masuk ke THiJARI. Jika belum ada akaun, sila daftar/register new user.

2. Pilih ‘Menu’ > ‘Fund Transfer’ atau ‘Pindahan’.

3. Pilih ‘Transfer Bank to TH Account’ > Pilih akaun yang kita nak depositkan duit.

Di sini ada akaun saya sendiri, dan anak-anak.

4. Masukkan butiran seperti jumlah dan seumpamanya. Terus pilih Bank mana yang kita nak gunakan, kita akan dibawa ke online banking bank kita sepertimana bank pilihan kita.

5. Teruskan transaksi hingga menerima notifikasi ‘Transfer Successful’. Selesai.

Duit akan terus masuk ke akaun Tabung Haji kita secara automatik. Tak perlu tunggu apa-apa. Check terus di bahagian akaun Tabung Haji tu, terus dapat lihat pertambahan simpanan di situ.

Tiada caj tambahan atau caj tersembunyi. Alhamdulillah sangat best. Moga bermanfaat.


“Duit Boleh Cari, Tetapi Masa Berharga Dengan Ibu, Tak Boleh Dibeli” – Chef Wan

Dulu, pantang anak-anak sakit demam mulalah resah si ibu menjaga permata hati tidak kira siang dan malam. Bila anak dah meningkat dewasa, jadi tugas anak pula menjaga orang tua seperti mana mereka menjaga waktu kecil dulu.

Bagi yang mengenali dan mengikuti chef selebriti, Datuk (Dr) Cef Redzuawan Ismail pasti tahu individu yang lebih dikenali sebagai Chef Wan ini tinggal bersama ibunya, Noraini Abdullah yang juga kini mengalami dementia serta disahkan menghidap kanser payudara.

Tidak dinafikan bukan mudah untuk menjaga orang tua terutama apabila menguruskan bab yang berkaitan dengan kesihatan. Pujian harus diberikan pada Chef Wan kerana beliau sabar dan sentiasa menjalankan tanggungjawab dengan baik menjaga ibunya yang kini sudah berusia 90 tahun dan lebih mesra dipanggil Cik Ani.

Baru-baru ini, Chef Wan mendedahkan beliau telah menerima tawaran untuk menjadi hos bagi beberapa buah program televisyen berkaitan kulinari dan travelog di laman Instagram miliknya.

Dalam perkongsian tersebut, Chef Wan berpendapat program bagi rancangan-rancangan tersebut memerlukan komitmen dan waktu yang agak panjang untuk tempoh penggambaran.

“Pihak pengarah sebuah stesen tv berbayar mahukan saya mengacarakan program 22 episod dan disiarkan pada bulan Ramadan. Mereka memerlukan waktu saya selama enam minggu, Januari hingga Februari untuk menjelajah dalam satu negeri sahaja. Pihak penaja mahukan saya juga sebab sudah hampir tiga tahun saya tidak menjadi hos untuk program hari raya.

“Beberapa hari kemudian, datang pula satu lagi tawaran. Mereka mahukan saya muncul di sebuah program komedi travelog di Jepun. Mereka perlukan dua minggu waktu saya untuk lapan episod. Ketika itu saya tidak berikan sebarang jawapan sebab saya masih perlu menyemak jadual,” tulisnya di bahagian kapsyen perkongsian tersebut.

Bagaimanapun, Chef Wan berat hati untuk menerima tawaran tersebut selepas mengetahui perkembangan terkini mengenai penyakit kanser payudara ibu yang semakin merebak, beliau keberatan untuk berjauhan lama dengan ibunya.

“Saya asyik terfikir macam manalah hendak menjelajah ke tengah Asia. Untuk merakamkan program ini sahaja memerlukan sekurang-kurangnya tiga hingga empat minggu. Dua hari lepas, saya baru diberitahu yang penyakit kanser ibu saya sudah semakin merebak. Saya terpaksa membuat keputusan untuk tidak menerima tawaran-tawaran tersebut,” jelasnya lagi.

Dalam masa sama, Chef Wan memuji sikap pihak penerbit kerana bersetuju untuk menangguhkan penggambaran program pada bulan yang lain.

“Bayangkan kalau saya ke luar negara dan ibu saya jatuh sakit, macam manalah saya boleh senang hati hendak bekerja bukan? Jika lokasi dekat, satu jam atau dua jam penerbangan, bolehlah balik. Jadi, saya fikir, keputusan yang terbaik adalah untuk tidak mengacarakan program tersebut demi menjaga ibu saya.

“Saya juga minta pihak stesen tv tersebut untuk menangguhkan siri jelajah saya ke bulan Mei atau Jun. Mereka bersetuju. Alhamdulillah.” tambahnya.

“Ibu kita ni la satu2nya…Duit bila2 boleh cari jika rajin dan berkemampuan tetapi my time and precious moment with my mom can never be bought again.😔😔”

Meninjau di ruangan komen, rata-rata memuji tindakan yang dilakukan oleh Chef Wan dalam keikhlasan beliau menjaga ibunya.


Terkandas Sebab Visa Furada? Ni Sebabnya Tabung Haji Minta Bakal Jemaah Berhati-hati!

Kecoh  sana sini orang bercakap tentang Visa Furada menjadi asbab kita-kira 380 bakal jemaah haji terkandas di KLIA.

Menurut laporan BERNAMA, bakal jemaah haji itu dipercayai mengunakan Visa Furada bagi menunaikan haji dan tidak melalui Lembaga Tabung Haji (TH).

Pun begitu, bila timbul isu Visa Furada nyata tidak semua tahu atau biasa dengan istilah tersebut bahkan ada yang seakan ini kali pertama mendengarnya hingga menyebabkan ramai tertanya-tanya apa sebenarnya Visa Furada?

Menurut TH, Visa Furada merujuk kepada visa yang dikeluarkan oleh Kedutaan Besar DiRaja Arab Saudi di Malaysia. Visa ini bagaimanapun dikeluarkan hanya untuk orang atau kumpulan tertentu sahaja.

TH juga menjelaskan bahawa selain kuota rasmi yang diberikan kepada Malaysia, permohonan visa haji adalah hak mutlak kepada Kerajaan Arab Saudi.

Justeru, mana-mana bakal haji ditawarkan Visa Furada digalakkan untuk menggunakan perkhidmatan pakej haji yang telah disediakan oleh Pengelola Jemaah Haji (PJH) yang dilesenkan oleh Tabung Haji sahaja.

Oleh itu, orang awam diingatkan untuk sentiasa berwaspada dengan tawaran pakej haji melalui Visa Furada bagi mengelakkan diri daripada menjadi mangsa penipuan.

Menjelaskan lanjut, bagi musim haji 2022, TH melantik 22 syarikat pelancongan tempatan untuk beroperasi sebagai PJH berlesen bagi menguruskan pemergian jemaah haji.

Anda boleh melayari laman web yang disertakan di bawah ini untuk mengetahui senarai Pengelola Jemaah Haji (PJH) yang dilesenkan oleh Tabung Haji

TH sentiasa mengambil berat akan kebajikan para bakal haji dan khuatir dengan tindakan pihak tidak bertanggungjawab yang menawarkan pakej haji kepada umat Islam di negara ini.

Mana-mana individu atau agensi pelancongan yang menawarkan perkhidmatan pakej haji tanpa kelulusan daripada TH adalah satu kesalahan dan boleh dikenakan tindakan undang-undang di bawah Akta Tabung Haji 1995 (Akta 535).


Bila Usus Sihat, Nutrien Makanan Mudah Serap. Ikuti Tip Doktor Ini.

Sejak tempoh Perintah Kawalan Pergerakkan, sudah tentu antara kita kerap menjamah hidangan. Namun dalam tempoh ini janga lupa menjaga kesihatan diri supaya badan kekal sihat.

Sebagaimana perkongsian Doktor Zubaidi Hj Ahmad yang menyentuh mengenai kepentingan menjaga kesihatan usus agar nutrien penting mudah diserap daripada makanan yang kita makan.

Ikuti perkongsian ini.

KEKALKAN USUS SIHAT

.
Tahukah anda usus kita terutama usus besar penuh dengan bakteria dan organisma lain? Beberapa bakteria berkenaan sebenarnya sangat penting untuk kesejahteraan kita.
.
Kajian terkini menunjukkan mengekalkan usus yang sihat membantu memastikan nutrien penting diserap daripada makanan yang kita makan. Usus sihat juga menjamin sistem imun yang sihat dan mencegah beberapa penyakit serius seperti kanser kolon.
.
Kebanyakan orang sekali-sekala mengalami masalah penghadaman kecil seperti sembelit, cirit-birit dan kembung atau keadaan yang lebih serius seperti gastritis dan kesakitan abdomen yang berkaitan dengan ulser peptik. Namun begitu, penting untuk memberi perhatian kepada sebarang tanda atau simptom berkaitan masalah usus seperti pendarahan, kesakitan dan sebarang kesukaran atau perubahan corak pembuangan air besar serta penurunan berat badan.
.
Dapatkan rawatan awal walaupun sesetengah tanda atau simptom boleh dirawat tanpa penggunaan ubat-ubatan atau rawatan. Jangan abaikan masalah ini dan membiarkannya melarat.
.
Gaya hidup dan tabiat makan boleh menjejaskan kesihatan sistem penghadaman anda. Ada enam langkah mudah yang anda boleh lakukan setiap hari untuk menjaga kesihatan usus:
.
1. Makan lebih serat
.
Anda perlu mengambil lebih banyak makanan yang kaya dengan serat. Kehadiran serat membantu melembutkan najis dan mencegah sembelit serta mengurangkan simptom beberapa gangguan penghadaman contohnya, buasir dan sindrom iritasi usus.

Untuk mengekalkan usus yang sihat, anda memerlukan serat daripada pelbagai jenis sumber makanan seperti roti mil penuh, beras perang, buah-buahan dan sayur-sayuran, kekacang dan oat.

Panduan Diet Malaysia menyarankan kita mengambil sekurang-kurangnya 25 gram serat setiap hari. Separuh daripada bijian yang diambil haruslah terdiri daripada bijirin penuh. Anda digalak meningkatkan pengambilan serat secara beransur-ansur untuk mencegah masalah kembung dan ketidakselesaan perut terutama jika anda tidak biasa dengan pengambilan makanan tinggi serat.
.
2. Banyak minum air

.
Air membantu melembutkan najis dan menggalakkan peredaran melalui sistem penghadaman anda. Serat bertindak seperti span dan menyerap air. Tanpa cecair, serat tidak boleh melakukan tugasnya dan akan menyebabkan sembelit. Air juga memberi faedah kesihatan lain – tiada kalori! Secara purata, anda harus mengambil sekurang-kurangnya lapan gelas air sehari (kira-kira dua liter) dan pada bila-bila masa apabila anda rasa dahaga!
.
3. Hadkan pengambilan kafein
.
Minuman yang mengandungi kafein seperti kopi, kola dan minuman ringan boleh meningkatkan asid di dalam perut, seterusnya menyebabkan pedih ulu hati bagi sesetengah orang. Jika anda tidak boleh berhenti minum kopi atau teh, hadkan pengambilan kepada satu atau dua cawan sehari.
.
4. Dapatkan pro dan prebiotik secukupnya
.
Terdapat ribuan bakteria yang hidup di dalam usus anda. Sesetengahnya bakteria baik yang memberi faedah kepada kesihatan dan pada masa sama usus kita juga ada bakteria yang memudaratkan. Mengekalkan keseimbangan bakteria baik dan bakteria tidak baik adalah penting.

Bagaimanakah anda boleh mencapai keseimbangan ini? Salah satu cara mudah dengan mengambil makanan yang kaya dengan probiotik (yang mengandungi bakteria baik) dan juga mengambil prebiotik (‘makanan’ untuk bakteria baik) secukupnya.

Probiotik yang juga dipanggil ‘bakteria baik’ terdapat secara semula jadi di dalam usus dan dalam beberapa jenis makanan seperti yogurt, minuman susu berkultur, keju dan tempe.

Prebiotik ialah bahan yang menggalak pertumbuhan atau aktiviti mikro organisma seperti probiotik yang menyumbang kepada kesihatan usus. Prebiotik terdapat dalam makanan yang tinggi serat seperti pisang, bijirin penuh dan beberapa jenis sayuran (lik dan bawang).

Sesetengah produk komersial mengandungi serat khas yang dipanggil inulin dan oligofruktosa (frukto-oligosakarida) yang juga prebiotik.
.
5. Makan diet berkhasiat yang rendah lemak
.
Makanan berlemak tinggi seperti makanan bergoreng, burger, sosej dan hidangan berminyak melambatkan penghadaman dan boleh menyebabkan sakit perut serta pedih ulu hati. Beberapa kajian juga menunjukkan pengambilan lemak yang tinggi juga boleh mempengaruhi komposisi bakteria usus.
.
6. Banyak bersenam

.
Hadkan aktiviti sedentari seperti bermain permainan komputer atau menonton televisyen. Sebaliknya lakukan lebih banyak aktiviti fizikal seperti berjalan, berlari atau menari. Sebarang senaman yang meningkatkan kadar pernafasan dan denyutan jantung juga memberi faedah kepada penghadaman anda. Ini merangsang otot usus, sekali gus menyebabkan makanan diedarkan dengan lebih cekap melalui usus anda.
.
Pastikan anda memupuk tabiat membuang air besar yang baik seperti pergi ke tandas sekali sehari dan elakkan daripada menahan keinginan untuk membuang air besar. Satu lagi tabiat yang perlu dipupuk adalah mendapatkan saringan kesihatan tetap untuk mengesan sebarang masalah seawal mungkin. Mengabaikan kesihatan usus anda boleh mengakibatkan masalah yang serius.


“Tak Mudah Sampai Tahap Ni, Harap Saling Menghargai.” Kamal Adli & Uqasha Senrose Sah Bergelar Suami Isteri Sebulan Lalu. Tahniah!

Tiada angin tiada ribut, peminat seni tanah air dikejutkan dengan berita pernikahan Selamat Kamal Adli & Uqasha Senrose. Pasangan sama cantik sama padan ini sah bergelar suami isteri pada 5 November yang lalu.

Memetik laporan menerusi portal Astro Gempak, Kamal sah bergelar suami kepada Uqasha dengan dua kali lafaz. Pasangan ini dinikahkan oleh bapa pengantin perempuan, Nik Sen Mat Ripin disaksikan jurunikah Tuan Izzuddin Hj Abdul Mutalib tepat jam 9.39 pagi.

Kamal menyerahkan wang tunai sebanyak RM22.50 sebagai mas kahwin. Pengantin perempuan juga turut menerima tujuh dulang hantaran dibalas tujuh dari pihak pengantin lelaki pula.

Dalam majlis yang diadakan seawal 7.30 pagi itu, beberapa wajah popular turut menjadi saksi upacara pernikahan mereka antaranya adik-beradik Uqasha, Idayu, Datin Nina Juren dan Michael Ang.Pasangan pengantin kelihatan cukup cantik dan segak bergaya mengenakan persalinan daripada pereka Shanell Harun.

“Alhamdulillah, kami sudah bernikah akhirnya. Selepas beberapa kali perancangan tertunda kerana situasi semasa pandemik COVID-19, ia akhirnya dipermudahkan.

“Hanya 100 orang saja tetamu yang hadir. Terima kasih juga kepada ahli keluarga kami yang menghormati permintaan kami kerana terikat dengan hak eksklusif Astro untuk perkahwinan ini. Tarikh asyik bertukar, tapi lega lepas satu beban.

“Saya doakan semoga sayang jadi isteri solehah, tahan dengan perangai saya. Sama-sama bina hubungan, jaga bahtera yang kita ini. Bukan mudah untuk sampai tahap ini. Harap kita boleh saling menghargai . I love you.” Ucap Kamal buat isteri kesayangannya.

Sementara itu, Uqasha mendedahkan tiada niat langsung mahu berahsia.

“Dengan prosedur operasi standard (SOP) dan tarikh bertukar tukar, memang stres jadinya. Nak ajak semua (tetamu) pun terbatas. Memang jemputan terhad.

“Terima kasih ambil saya sebagai isteri, saya janji akan dengar cakap, tak melawan dan cuba sedaya upaya untuk tak kurang ajar.” Tulus ucapan Uqasha buat suami tercinta.

Terdahulu, pasangan ini mengikat tali pertunangan pada April lalu dalam majlis tertutup di sebuah hotel di ibu negara.

Kamal turut membuat kejutan apabila melamar Uqasha secara langsung pada siaran Anugerah MeleTOP Era 2020 (AME 2020) yang berlangsung Disember tahun lalu.

Hubungan cinta mereka mula menjadi perhatian peminat selepas digandingkan dalam drama arahan Michael Ang berjudul, Setelah Terlafaznya Akad.


“14 Tahun Penantian” Ajak Shiro Bersyukur Kakak Bakal Timang Zuriat Pertama

Setiap pasangan yang berkahwin pastinya menginginkan zuriat sama ada cepat atau lambat sahaja.

Menanti zuriat daripada darah daging sendiri sememangnya ujian yang sangat berat bagi para wanita yang bergelar isteri.

Bersyukur atas kegembiraan kakak yang akan dikurniakan cahaya mata tidak lama lagi, pelakon dan pelawak Ajak Shiro bersyukur dengan khabar tersebut.

“14 belas tahun penantian. Allahuakbar.. Allah maha besar,” tulisnya.

Dalam pada itu, melalui video yang dimuat naik di laman Instagram, Ajak turut berkongsi kenangan dan jasa kakaknya itu menjaga dan menemani isterinya bersalin.

“Dialah yang teman isteri saya waktu lahirkan Jad dulu sebab saya dalam tentera bertugas di Perak.

“Dia banyak bantu jaga anak-anak sedara sampailah Had dengan Nada… usia Jad sekarang pun 13 tahun dah,” luahnya.

Sementara itu, Ajak turut berkongsi kisah penantian zuriat yang dilalui oleh kakak tersayangnya.

“Kakak Saya ni kahwin sama tarikh dengan saya. Tapi selama perkahwinan tu Allah uji.

“Lambat rezeki zuriatnya..Tapi kalini Allah bagi hadiah buat insan yang sabar.

“Alhamdulillah dan insyaallah tak sampai 2 minggu lagi dia bakal lahirkan anak pertama,” katanya

Meninjau ke ruangan komen, ada juga warganet yang turut berkongsi pengalaman yang sama seperti kakak Ajak.

Sumber: Instagram Ajak Shiro


Jika Mahu Mangkuk dan Tangki Tandas Berkilat, Cuba Guna 2 Bahan Ini. Cukup Mudah Dan Menjimatkan!

Baking soda bukan sekadar berfungsi dalam masakan terutama dalam membuat kek, sebaliknya ia juga boleh membantu dalam mencuci kotoran. Tak percaya? Jom semak tip ini.

Untuk hilangkan segala macam kotoran kat mangkuk tandas dan tangki tandas,bahan yang diperlukan:

1. Cuka

2. Baking soda

Cara pertama:

• Panaskan segelas cuka 40 ° C, dan kemudian campurkannya dengan soda (iodin).

• Guna 200 gram (7 oz) cuka, dan 1 sudu soda.

• Tuangkan campuran tersebut ke dalam tangki tandas selama beberapa jam. Lebih elok biarkan semalaman.

• Untuk hasil yang lebih puas, buat la beberapa kali.

Cara kedua:

• Kosongkan tangki air, dan tutup pili air.

• Lap permukaan dalaman tangki dengan kain kering, dan tuang kain yang dah dibasahkan dengan cuka dan sapu di kawasan yang kotor.

• Selepas 2-6 jam, anda boleh membersihkan kotoran dengan pengikis (bukan logam).


Bersyukur Isteri Masih Waras, Urus Rumahtangga Tak Berkira.

Isteri itu dilihat sebagai golongan hawa yang lembut, tetapi dirinya seorang yang tabah. Seorang yang penyabar dan tabah. Oleh sebab itu, si ibu boleh menjaga anak yang ramai dengan pelbagai karenah dengan sabar.

Begitu juga dengan urusan rumahtangga. Semua dilakukan tanpa berkira. Walaupun suami membantu, tetapi secara keseluruhan isteri serba serbi uruskan daripada A ke Z.

Sebagaimana perkongsian Firdaus Shakirin tentang pengorbanan seorang isteri yang suami perlu hargai. Seharunya suami bersyukur dan hargai mempunyai isteri yang waras untuk menguruskan keluarga.

Bersyukurlah isteri kita tu tak gila…

Dia p keje, dia berniaga, dia buat part-time, dia jual online, dia jadi ejen, dia cari rezeki, dia bantu ringankan beban, dia bayar hutang2 kita, dia tanggung bil utiliti, dia beli keperluan rumah dan belanja dapur…

Dia jaga anak2, uruskan anak2, dia jaga suami, uruskan suami…dia mengemas, dia menyapu, dia mop lantai, dia kutip mainan, dia lap air tumpah, dia kutip baju, dia basuh baju, dia sidai baju, dia lipat baju, dia memasak, dia buang sampah, dia basuh pinggan, dia kemas dapur, dia ajar anak keje sekolah…

Dia tdo 3,4 jam sehari…

Pastu kembali bangun utk buat keje2 dan perkara2 yg SAMA berulang-ulang setiap hari selagi masih memegang title ibu dan juga isteri…

Itu belum kira dgn dia terasa hati disebabkan perbuatan kita…itu belum kira dia menangis sbb perangai kita…itu belum kira dgn apa yg dia pendam, apa yg dia simpan, apa yg dia tak luahkan kpd kita…

Kena plak berhadapan dgn mertua yg selalu membanding2kan dia, yg selalu mencari salah dan silap dia…kena plak berhadapan dgn ipar duai biras yg suka perli-memerli, sindir-menyindir dan mengata belakang…

Maka, bersyukurlah sbb DIA TAK GILA lagi…

Dia masih lagi waras, dia masih lagi sihat…cumanya, sampai bila dia mampu mengekalkan kewarasan dia? sampai bila dia akan sihat utk buat semua perkara tu… ?

Akan tiba hari dimana dia akan “meletup” disebabkan dia dah buat sesuatu yg diluar kemampuan dia dan dia dah tanggung sesuatu yg melebihi apa yg sepatutnya ditanggungnya.

Kalau  tak nak isteri “MENGGILA”,maka…

Tolonglah dia…keje dia byk…klu kita kata kita dah keluar mencari rezeki, maka dia pun sama…klu kita nk rehat, maka dia juga nak rehat, tapi siapa yg nak buat keje2 tu klu dia rehat dan xbuat? Sama2 la ambik sorang sikit, pikul dan bahagikan beban dan urusan rumahtangga kita tu…

Pastu xperlu la buat masalah atau cari masalah dgn dia…byk ja lagi benda dia nk kena pkir…jgn tambahkan benda yg dia perlu pkir dlm otak dia tu…

Jaga perbuatan, jaga pergaulan, jaga percakapan, jaga tingkah laku…JADI BAIK…

Kau jarang tolong buat keje2 rumah pun xpa asalkan kau tu bukan jenis yg buat masalah.


Cara Paling Mudah Nak Atasi Cirit-Birit, Guna Kulit Delima Jer, Petua ‘Mat Salleh’ Wanita Ini Selalu Amalkan, Boleh Cuba!


35 Tahun Menyulam Kasih, Raja Permaisuri Agong Kongsi Momen Manis Bersama Yang Di Pertuan Agong. Sweetnya

Ulang tahun perkahwinan menjadi momen yang amat manis dalam perjalanan cinta pasangan suami isteri. Ia menjadi satu hari penting yang harus diingat dan diraih.

Imbau dan rasai momen manis pastinya kembalikan kasih sayang yang menyatukan pasangan selama hidup bersama.

Perkongsian Raja Permaisuri Agong Tengku Puteri Azizah Aminah Maimunah Iskandariah binti Sultan Iskandar menerusi Instagram airtangan_tuakuazizah yang menyambut ulang tahun perkahwinan yang ke 35 mengundang perhatian ramai warganet. Pasangan romantik ini sentiasa kelihatan mesra dimana jua ibarat di hari pertama melangkah ke alam perkahwinan.

“Majlis doa selamat dan shukur bagi menyambut ulang tahun perkahwinan kami yang ke35M/36H . Alhamdulillah.”

“Semoga sentiasa dirahmati Allah s.w.t”

“Doakan kebahagian kami berdua berkekalan  dari dunia hingga akhirat dengan penuh kasih sayang dan rahmat dari Allah S.W.T  Insya Allah dan ameen.”

Hari ini 35 tahun yang lalu, menyatunya dua hati antara Tengku Mahkota Pahang, Tengku Abdullah Ri’ayatuddin Al-Mustafa Billah Shah ibni Sultan Ahmad Shah dengan Tengku Puteri Azizah Aminah Maimunah Iskandariah binti Sultan Iskandar. Majlis Istiadat Akad Nikah Pengantin Diraja telah berlangsung di Masjid Abu Bakar, Johor Bahru, diikuti Istiadat Bersanding Pengantin Diraja di Istana Besar, Johor Bahru pada 19 Julai. Istiadat Bersanding Pengantin Diraja di Istana Abu Bakar, Pekan, Pahang pula menyusul pada 26 Julai.
Perkenalan baginda berdua bermula sejak mereka masing-masing berusia 13 dan 12 tahun daripada pertemuan di acara polo yang sering diadakan oleh keluarga Diraja Pahang dengan Johor, membawa sehingga ke peterana. Perkahwinan dengan Tengku Mahkota Pahang itu menjadikan Tengku Azizah sebagai Tengku Puan Pahang.
Pada Julai 2019, Al-Sultan Abdullah dilantik sebagai Yang Di-Pertuan Agong Ke-16.
Sepanjang usia sebagai suami isteri, pasangan Diraja ini dikurniakan sembilan orang cahaya mata; empat putera dan lima puteri.

Sumber: Instgaram istananegara & airtangan_tuakuazizah


Baru Setahun Minat Berlari, Ibu Anak Dua Ini Telah Kumpul 43 Medal. Badan Pun Makin Solid, Wajah Lebih Sihat & Cantik!

Banyak faedah yang diperolehi bila seorang ibu itu aktif bersenam dan bersukan, bukan sahaja memiliki tubuh badan yang ideal malah sedar atau tidak dengan sendirinya seseorang itu akan terlihat lebih muda daripada usianya sebenar.

Lihat sahaja ibu anak dua ini, jika dilihat sekali pandang persis anak dara dan siapa sangka umurnya kini adalah 42 tahun. Apa sebenarnya yang dilakukan olehnya?

Jom baca perkongsian kisah ini dan diharapkan  selepas ini lebih ramai ibu-ibu terinspirasi untuk aktif bersenam dan bersukan dengan turut serta program larian seperti Nancy.

Saya mulai menyertai aktiviti run pada tahun 2018 tatkala usia saya sudah mencecah 41 tahun. Medal saya yang pertama adalah Dinasty Hotel Charity Run iaitu Fun Run 3KM. Itupun saya menggantikan orang lain.

Suasana yang seronok masa tu menyebabkan saya terus berminat untuk join mana-mana run yang ada. Selepas itu event kedua saya terus melompat ke 21KM Half Marathon, 16 Mac 2018. Kemudian saya dan suami join hampir kesemua acara run yang ada di Miri dan ada juga di luar Miri seperti Bintulu, Kuching Marathon dan Borneo Marathon di Kota Kinabalu Sabah.

Suami adalah pendorong saya. Dulu dia sekadar menemankan saya sahaja, tetapi sekarang dia pula sudah ‘ketagih’ untuk berlari bersama. Setakat ni, anak-anak baru 3 kali turut serta, iaitu kalau ada Fun Run kurang daripada 6KM. Saya galakkan mereka bersama-sama agar memupuk minat tesebut dari kecil.

Setelah genap setahun (2018-2019) Run, saya dan suami sudah mengumpul 43 medal. Manakala pada April hingga September 2019 ni, ada 7 acara dalam senarai yang bakal kami sertai.

Penjagaan medal

Tiada petua khas untuk saya menjaga medal, saya lap dan bersihkan daripada habuk sahaja. Saya juga peruntukkan 1 ruang untuk menggantung medal iaitu di laluan tangga ke tingkat atas rumah saya. Setiap kali melihat medal itu, saya akan berasa seronok dan bersemangat. Maka itulah yang menjadikan hari-hari saya semakin indah.

Rutin harian

Biasanya anak-anak ke tuition jam 6.00-8.00 malam, masa itulah saya dan suami akan berlatih di gym dan berlatih running. Balik dari sekolah saya akan terus memasak untuk makan malam dan prep meal saya dan suami keesokan hari. Masa itu juga saya akan bertungkus lumus menyiapkan seberapa banyak tugas-tugas rumah yang boleh. Kami akan bertolak ke pusat tuition anak-anak jam 5.45pm dan terus bersenam di gym.

Jam 8.00 malam mereka habis tuition dan kami pun habis bersenam dan terus menjemput mereka. Begitulah rutin setiap hari sehinggalah Jumaat. Pada hari Sabtu pagi, kami akan buat LSD sampai 21km kalau ada event HM21KM yang perlu kami sertai.

Hari minggu pula kami akan rehat sepenuhnya dan beriadah bersama anak-anak. Kadang-kadang menonton wayang, picnic, trekking atau shopping. Mana-mana permintaan anak-anak yang dapat ditunaikan. Kalau event di luar Miri, seperti hiking di Pinacales di Mulu National Park dan mendaki Gunung Kinabalu, saya dan suami akan menjemput ibu mertua dan bapa mertua datang ke Miri untuk menjaga anak-anak buat sementara waktu kami di sana.

Kekal bertenaga

Saya konsisten bersenam dan menjaga pemakanan sudah hampir 3 tahun. Apabila saya konsisten bersenam, semua kerja saya menjadi lebih mudah sebab saya sentiasa bertenaga. Saya akan sentiasa positif dan sentiasa bersemangat. Saya memang menjaga diet dengan konsisten. Tanpa sebarang suplimen, saya bergantung sepenuhnya kepada real food. Amat jarang saya menikmati makan di luar, kecuali masa cheat meal iaitu lunch hari Ahad . Selebihnya saya memang memasak di rumah dan dibawa ke tempat kerja.


Pasangan ‘Non Toxic’ Cetus Kejayaan Dalam Hidup. Coretan Wanita Ini Tarik Perhatian.

Setiap perkahwinan ada pasang surutnya, ada bahagia ada masanya berselesihan pendapat namun itu lumrah dalam sesebuah rumah tangga.

Oleh sebab itu, sebuah rumahtangga yang bahagia, pasangan harus saling melengkapi dan sentiasa memberi sokongan kepada apa yang dilakukan.

Malah sikap saling memberi serta menerima antara satu sama lain. Barulah rumah tangga aman bahagia.

Begitulah yang dikongsi oleh wanita ini yang menjadi peringatan bersama dengan pasangan untuk menuju bahagia.

SALING MELENGKAPI MENUJU KEBAHAGIAAN

Bila saya tengok orang-orang hebat yang berjaya dengan sesuatu yang dia buat…

Selain suka lihat dia punya kejayaan, yang lebih saya suka lihat ialah dia punya pasangan.

Non toxic.

Cuba kita bayangkan begini je. Kalau Ustaz Ebit Lew punya isteri asyik nak merajuk. Nak mengamuk. Saya tak rasa begitu senang dan tenang Ustaz Ebit Lew boleh pergi merata bagi bantuan. Tak balik berhari-hari.

“Asyik tolong orang je, saya tak tolong”.
Cukup isterinya cakap begitu saja. Dah tentu susah hati Ustaz nak keluar merata.

Saya ingat ada sekali Cikgu Mohd Fadli Salleh pernah berkongsi kisah isteri beliau bagi semangat. Untuk teruskan apa yang cikgu buat. Tak merungut bila cikgu sampai pagi-pagi baru boleh balik berehat. Sibuk menguruskan Dana Kita.

Sekarang ditambah pula dengan kelas online percuma untuk satu Malaysia. Bukan sikit-sikit pastinya tenaga dan waktu yang nak dikorbankan di situ.

Perempuan pun ada ramai yang hebat juga. Macam Prof Muhaya, Ustaz Asma’ Harun, Ustazah Norhafizah Musa, Bonda Nor.

Wanita hebat yang mencipta nama dan kredibiliti dalam membuat sesuatu yang memberi makna untuk diri mereka sendiri. Tinggalkan legasi sebelum mati.

Saya ada terbaca sekali Ustazah Asma’ Harun pernah tulis bagaimana beliau mampu kekal untuk berkongsi ilmu merata-rata walaupun ada juga rasa sedih dan putus asa bila ada peristiwa yang melemahkan jiwa. Suami beliaulah orangnya.

Suruh Ustazah teruskan. Malah bantu juga jaga anak-anak yang masih kecil-kecil lagi semuanya.

Kalaulah punya nya jenis suami yang asyik nak minta isteri kena taat suami. Kena berbakti pada suami. Kena buat kerja rumah. Kena jaga anak. Saya tak pasti kita boleh kenal atau tidak nama-nama ini.

Tak cukup dengan ceramah dan aktiviti, mereka ni semuanya ada buku masing-masing. Nak buat buku ni pun bukan benda mudah. Banyak sekali perlu guna tenaga dan masa. Air mata pun ada kadangkala.

Nampak macam tak berhenti-henti dan nampak macam banyaknya masa mereka mampu nak kejar semua. Tapi percayalah, semua ini tak semudah yang kita sangka.

Ada pasangan yang kuat di belakang. Yang tak penting diri. Yang tak kisah perasaan peribadi. Yang tak larut dalam emosi. Yang teguh menyokong pasangan dalam apa pun situasi.

Mereka sedar kalau suami isteri mereka buat sesuatu yang baik untuk diri sendiri, mereka pasti akan dapat sahamnya sekali.

Lebih kurang kita berfikir cuma tentang ‘saya’, akan lebih banyaklah ruang untuk kita berfikir tentang ‘kita’.

Begitulah.

Terima kasih suami,
Sumber: Siti Suryani Yaakob